
AVTAL RONELL 


1968 metais Jacgues'as Derrida išleido naujas perspektyvas atvėrusį esė 
Žmogaus pabaiga, o Valerie Solanas uoliai pradėjo platinti Vyrų išnaikinimo 
draugijos manifestą. Tų pačių metų birželio mėnesį ji šovė į Andy Warholą, 
kalbėjusį telefonu. Šie įvykiai, atrodytų, sukėlė skirtingo masto kultūrinį šoką, 
tačiau juos sieja ryšys, verčiantis apmąstyti neišvengiamą jų giminystę. 
Abu — Derrida ir Solanas — domina sąvokos „žmogus/vyras“ paskirtis ir 
baigtinumas. Matyt, kaip tik čia įvyksta nejtikimas jų susitikimas, kažkur 
už egzistencinio 1968-ųjų posūkio, kai aidint karštligiškam Zeitgeist pulsui 
buvo nužudyti Martinas Lutheris Kingas Jaunesnysis, Fredas Hamptonas* 
ir Bobby's Kennedy’s. Kaip tik tada, kai politinių smūgių ištiktas „žmogus/ 
vyras“ atsitrenkė į filosofinę sieną ir žemė ėmė slysti jam iš po kojų. Kol 
Derrida, pasitelkęs išradingas koncepcijas, mąstė apie žmogaus paribius, 
Solanas, galima sakyti, juos įgyvendino. Jis atskleidė graikišką anthropos 
idealą, o ji nuožmiai puolė žmogaus/vyro idėją, prasiverždama pro filosofijos 


[El Jacgues Derrida, Margins of Philosophy, Chicago: University of Chicago Press, 1982. 
Didžiulės apimties veikalo Les fins de /homme: A partir de travail de Jacques Derrida 
(Paris: Éditions Galilée, 1981) įvade filosofai Jeanas-Lucas Nancy ir Philippe'as Lacoeu- 
Labarthe'as rašo, kad žmogaus paskirtis arba Bestimmung nebėra tik „dar vienas 
klausimas apie žmogų: greičiau jau pats žmogus tapo klausimu. Tai yra svarbiausia 
priežastis, kodėl mąstymas apie žmogų tampa mąstymų apie baigtį — arba, dar tiksliau, 
kodėl baigties analizė ima ardyti Subjekto ontoteologiją“, p. 13. 

Fred Hampton (1948-1969) — radikalus afro-amerikiečių aktyvistas, vienas iš Black 
Panther partijos Ilinojaus valstijoje lyderių, nušautas savo bute policijos reido metu. 
(vert. past.) 

istorijos sluoksnius, kad paskelbtų savo „žmogaus/vyro pabaigą“, savo ribinį 
klasikinės žmogaus/vyro vienovės suvokimą. 

Labiau už viską Valerie Solanas norėjo būti rašytoja. Išplatinti savo 
kūrinio jai nepasisekė, todėl ji atsigręžė prieš manifeste paskelbtų taikinių 
metonimijas. Tačiau neužbėkime įvykiams už akių. Grįžkime atgal, kad 
geriau suprastume, kas yra Valerie Solanas ir ta nieko nereprezentuojanti ir 
beveik neįmanoma reprezentuoti vieta, kurią ji neišvengiamai užima tekstų 
sraute. Ji buvo vos įžiūrimas, šmėkliškas taškas ekstremistinės raštijos 
paraštėse. Jos tekstai buvo persunkti ironijos ir nukreipti į realybę. Įkalinta 
parazitinės kalbos zonoje, ji perėmė kenkėjišką kalbėjimo būdą: priešinosi 
neapykantos kalbai ir kartu naudojosi panašiomis išraiškos priemonėmis. 
Galima buvo tikėtis, kad ji pasirinks šešėlinę, išstumtą kalbą ir, išsakydama 
tai, kas neišsakoma, atvers stulbinančios įtampos lauką, o paskui 
išnyks patvirtindama tai, ką išdrįso pasakyti. Ji galėjo sukurti seksualinę 
hermeneutiką, bent jau kalbos žaidimų lygmenyje. Tačiau Solanas atsisakė 
pripažinti, kad yra kaip nors susijusi su vyrų sukurtais kalbos žaidimais ir 
kad norėtų juose dalyvauti. Turbūt galima teigti, kad ji pasirinko poziciją, 
esančią anapus neapykantos kalbos. Jos verbalinės atakos buvo nutaikytos 
į tai, kas atrodė visiškai nepavojinga. Ar, kitaip tariant, to, ką ji laikė grėsme 
ir prieš ką mobilizavo savo lingvistinius išpuolius, iki tol nebuvo paisoma. Tai 
netgi nebuvo atpažinta: „dauguma filosofų turi drąsos pripažinti, kad vyrams 
būdingi žmogiškieji trūkumai, tačiau neišdrįsta pripažinti, kad jie būdingi tik 
vyrams. Todėl vyro būklę jie įvardija Žmogaus Būtimi, o savo siaubą keliančią 
tuštumą laiko filosofine dilema“ (-). 

Taigi. Kartais reikia surikti, kad būtum išgirstas. Taip teigė Heideggeris 
paskaitoje Kas yra mąstymas?, kalbėdamas apie Nietzscheę.? Nietzsche, 
pats droviausias ir ramiausias žmogus, turėjo rėkti, įsteigdamas garsųjį 
raštą/riksmą — the schreiben/schrei, crit/ėcrit arba grito/escrito, su kuriuo 


nuo šiol filosofijai teks nuolatos varžytis. Užsienio kalbų terminai dar 

pravers kalbant apie Solanas idėjų paplitimą, Žaidimas nutraukiamas, kalba 
užsikerta, ima trūkčioti, pavirsta riksmu. Įdomu tai, kad, kalbėdamas apie 
Nietzsche's riksmą minėtoje penktojoje paskaitoje Kas yra mąstymas? 
— jos vertimas į anglų kalbą taip pat pasirodė 1968-aisiais, — Heideggeris 
apibūdina Nietzsche'ę kaip moterį, vieną akimirksnį — netgi kaip besibarančią 
motiną. Šis Nietzsche“ lytį pakeičiantis minties posūkis įvyksta staiga, be 
jokių perėjimų ar argumentų. Ūmai panelė Nietzsche ima šaukti. Dabar ne 
laikas gilintis į filosofinio lyties keitimo smulkmenas, tačiau verta įsidėmėti, 
kad mąstytojas, netgi toks mąstytojas kaip Friedrichas Nietzsche, iš karto 
feminizuojamas, kai tik ima rėkti norėdamas, kad jo mintys būtų išgirstos. 
Balso ekspansija nesuvaržoma. Kai taisyklės sulaužomos, o mąstymo laukas 
iškreipiamas — mergelės-vyrai prie rašomojo stalo nuolatos yra tokioje 
situacijoje, — raštas/riksmas nuaidi viršum abejingumo jūros. Jei esi laikomas 
moterimi, tavo riksmas bus suvokiamas kaip dar viena atsarginė simuliacijos 
forma, šalia skundų, zirzimo, apkalbų, plepalų ir kitų nesąmonių, kurios 
istoriškai laikomos skiriamuoju moterų kalbėjimo bruožu. Nekanonizuoti 
dejonių ir bambėjimo tropai gimdo kvazi-lingvistinius pasaulius. Vargu, ar 
kas norėtų gilintis į šiuos iškreiptus kalbos žaidimus. 

Analizuodama hetero-retorinę savo socialinės aplinkos pasąmonę, 
Valerie Solanas suprato esanti neįgali, sukaustyta paties kalbos fakto, 
falinių tos kalbos vilionių, politinės vartosenos, jos įrašų humanitariniuose 
moksluose, jos nuolatinio išdavikiško institucinio kolaboravimo. Galbūt ji vis 
dėlto nusprendė iki galo išnaudoti žlungantį kalbos performatyvumą, nuo 
pat pradžių žinodama, kad žlugimas neišvengiamas, skiriasi tik žlugimo 


Martin Heidegger, What is Called Thinking?, New York: Harper and Row Publishers, 
1968. 

Lauren Berlant, reflektuodama šią temą straipsnyje „Moterų skundas“ (Social Text, 
Issue 19/20, Autumn, 1988, p. 237-259), rašo apie išstumtus „Iesbiečių-separatisčių 
balsus“, konfrontuojančius su Erica Jong. 


+ 


mastas? Juk argi kas nors, išskyrus vieną kitą psichoanalitiką, kada nors 
tikėjo, kad žodžiai turi realią galią? Įvairiems lingvistinio pažeidžiamumo 
atvejams yra skirta Judith Butler knyga Paveiki kalba. Šioje knygoje ji aiškina 
pavojus, lydinčius tą, kuris bando kliudyti lingvistinį taikinį. Kuomet ištariu 
„aš tave smerkiU“, rašo Butler, turėčiau būti „pozicijoje, kurioje mano žodžiai 
turėtų poveikį [;] taigi, aš ištariau žodžius, tačiau mano sakymo aktas yra, 
pasak Austino, netinkamas, nevykęs: tavęs jis nepaveikia ir tu išsigelbsti 
nesužeistas.“* Tam tikra prasme Solanas yra žlugusios performatyvios 
kalbos galios auka, supratusi, kad savo žodžiais nieko nepasieks, nepaliks 
jokios ryškesnės žymės ir nesutrikdys brutalių realybės papročių. Tačiau tuo 
pat metu Valerie Solanas, visuomet ėjusi iki galo, mėgavosi kalbos teikiama 
galimybe užgaulioti ir šmeižti ir su lakanišku tikslumu įsisąmonino, kad 
žodžiai yra kūnai, kuriuos galima svaidyti į kitus, kad jie gali skaudžiai sužeisti 
psichiką arba susprogdinti kūną. Užgaulus žodis gali priversti tave išrausti, 
supykinti, atimti apetitą ir sužadinti daugybę kitų kūno reakcijų ir psichinių 
sukrėtimų. 

Nepaisant visų spąstų, tykančių Manifesto kaip ir bet kurio kito sakymo 
akto, šis tekstas vis dėlto siekia daryti poveikį; čia ir slypi jo dilema — gili 
viltis, kad mes neišvengiamai pajusime jo padarinius. Valerie norėjo sudaryti 
sandėrį, kurio būtinumą turėjo pripažinti visi potencialūs pasekėjai. Nešina 
savo peticija, savo socialine sutartimi, ji išėjo į gatvę — kažkada taip pasielgė 
Rousseau, ruošdamas savąją revoliuciją. Kaip visi socialiniai sandėriai, 
Manifestas turėjo anti-socialinį aspektą. Tačiau nors savo destruktyviais 
reikalavimais jis siejasi su kitais, anksčiau parašytais manifestais, nuo 
jų jis gerokai ir skiriasi. Prisiminkime futuristų manifestą su atžagariais 
išpuoliais prieš moteris: „Mes garbinsime karą — vienintelę pasaulio higieną 
— militarizmą, patriotizmą, destruktyvius laisvės nešėjų veiksmus, didingas 
idėjas, už kurias verta mirti, ir niekinsime moteris. /.../ Mes sunaikinsime 
/.../ feminizmą.“* Galbūt Solanas traktatas buvo atkirtis; ji turėjo paskelbti 

atsako valandą visiems begėdiškiems moteris žeminantiems manifestams, 
lygiai kaip ir jų atitikmeniui — universalizuojantiems manifestams. Kad ir kaip 
bežiūrėtum, universalumas — kaip bendražmogiškumas ar kaip komunizmas 
— visuomet reiškė „vyriškumą“. Solanas siekė padaryti tam galą ir užveržti 
kilpą ant vyro kaklo. 

Žmogaus pabaigoje, kalbant toliau apie šių tekstų ryšį, Derrida perspėja 
apie nemąžtantį šiuolaikinės filosofijos prisirišimą prie žmogaus/vyro figūros 
ir užsimena apie pražūtingą galimybę suprasti Dasein kaip žmogų ir viską 
sukoncentruoti apie antropologinį vyrą — tendenciją, kuriai, greta daugybės 
kitų, yra pasidavę netgi egzistencialistai, tokie kaip Sartre'as. Valerie tai 
siutino. Užrakinta palatoje Bellevue ligoninėje 1968 metų vasarą, ji užsipuola 
Sartre'ą. Lygindama save su Jeanu Genet, tikėdama, kad bent jau socialiniu 
savo tekstų angažuotumu yra jį pralenkusi, Valerie sušunka: „Genet tekstai 
yra viso labo reportažai, kad ir ką sakytų tie visų taip garbinami plepiai 
Sartre'as ir de Beauvoir apie egzistencialistines jų implikacijas. Aš, kita vertus, 
esu socialinė propagandininkė.“7 Kaip matome, prancūzai paliko pėdsaką jos 
mąstyme, ir tas pėdsakas tikrai nebuvo Edithos Piaf spygavimai. 

Tiesiogiai ar netiesiogiai, pasitelkusi gramatinius nukrypimus, Solanas 
savo tekstais ir veiksmais siekė atskleisti, kad tariama žmogaus/vyro vienovė 
yra pavojinga fikcija. Kartais ji tarsi užsimiršusi išsinerdavo iš fikcinių sluoksnių 
ir nusivildavo realiais, individualizuotais vyrais (kurie, šiaip ar taip, nėra 


tokie realūs kaip atrodo). Kartais ji imdavo neigti anglišką savo manifesto 
[E Judith Butler, Excitable Speech: A Politics of the Performative, New York and 
London: Routledge, 1997, p. 16. 

| 6| Futurizmo manifestas paskelbtas Le Figaro, 1909, vasario 20. 

Žr. Dana Heller, „Shooting Solanas: Radical Feminism History and the Technology 
of Failure“, in Feminist Studies, Spring 2001, Vol. 27, Issue 1. „Vyrų išnaikinimo draugijos 
manifestas reiškia kanonizavimo logikos pabaigą, tai radikalus dokumentas, turintis 
priminti neįsisąmonintą feminizmo skolą tiems, kurie egzistuoja reprezentuojamo ir 
reprezentuojančio pasaulio paraštėse“ 

pavadinimo SCUM akronimą — Society for Cutting Up Men (Vyrų išnaikinimo 
draugija). Vis dėlto ši viso labo „kalbinė galimybė“, vėlesnis papildymas, buvo 
perkelta į kitas kalbas su naikinančiu tikslumu: Manifest der Gesellschaft 
zur Vemnichtung der Männer (1969), Manifesto de la Organización para el 
Extermino del Hombre (1977), Manifesto per Ieliminzione dei masch (1994), 
ir panašiai čekiškai (1998). Vienintelė išimtis šioje naikinimų grandinėje yra 
prancūziškasis pavadinimo vertimas: LUnigue et son ombre (1987). Taigi, 
išskyrus prancūziškąjį variantą, pavadinimas SCUM ar, tiksliau, jo dalis 
Cutting Up (pjaustymas) buvo tiesmukai verčiamas kaip sunaikinimas, 
eliminavimas. 

Nepaneigsi, kad Solanas tekste yra įpintas grėsmingas garso takelis, 
kad kiekvienas šio teksto lygmuo pilnas įniršio, kruvinų ketinimų ir polinkio į 
kraštutines priemones. Kad kiekvienas šio teksto vingis pasitinka androfobišku 
triukšmu. Tačiau tarp šių vyraujančių tonų ir semantinių akivaizdžios reikšmės 
registrų įsiterpia ir kiti garso takeliai: apskaičiuoti nesutapimai, prieštaringi 
nurodymai, atvirkšti posakiai, derantys prieštaravimai, vidiniai pakrikimai ir 
loginiai maištai. Valerie nekartoja įprasto maskulinistinio topoi ir jos tekstas 
nėra paprastas kvietimas griebtis ginklo kaip dauguma kitų maištingų istorinių 
atsišaukimų. Ji greičiau siūlo ardyti ir trikdyti visas įmanomas įsitvirtinusias 
idėjas, nepaleisdama iš akių pagrindinių grėsmingų signifikantų: Vyro, Tėvo, 
Valstybės, Pinigų. Įprasti modeliai skaidosi ir maištingi iššūkiai nebetenka 
tvirto pagrindo. Vyrų kolonizuotoje ir korumpuotoje kalboje nėra tinkamų 
signifikantų, todėl ir revoliucija tampa neįmanoma. „Vyrai nepajėgūs įvykdyti 
tikrą socialinę revoliuciją /.../ Vyro „maištas“ tėra farsas“ (>). Šiaip ar taip, 
revoliucionieriaus ir maištininko pirmavaizdis yra „vyras“. Savo prieštaringu 
kalbėjimu Valerie Solanas žengia vienoje gretoje su geriausiais iš tų 
maištininkų. Jos kalbėjimas yra nuolatinis šaudymas pro šalį. 

Sakydama, kad Solanas „žengia vienoje gretoje su geriausiais iš tų 


maištininkų“, turiu galvoje jos skausmingą santykį su aukštuoju išsilavinimu 

ir giminystę su tais, kurie tėvą laikė pirminiu priešu (Freudas ir kiti), tėvystę 
— fikcija (Derrida ir kiti), seksualinę giminę suvokė kaip performatyvaus 
elgesio dalį (Butler ir kiti), kapitalo tekėjimą — kaip traumuojantį istorinį 
posūkį (Goethe, Marxas, Deleuze'as ir kiti) ir taip toliau. Jos siūloma nedarbo 
teorija siejasi su kai kuriomis Nancy idėjomis, perimtomis iš Bataille, ir 
primena šio désoeuvrement (neveiksnumo) sampratą. Solanas tekstas ne 
tik stilistiškai akivaizdžiai balansuoja ant kraštutinės teisėto pykčio ir įsiutusio 
teisingumo ribos, ji taip pat linkusi iki kraštutinumo radikalizuoti teorinius 
klausimus. Teorinių aspektų jos darbe gal ir nebuvo sąmoningai siekta, tačiau 
įžeidinėdama ir kaltindama ji sugeba užčiuopti pačias esmingiausias temas, 
susijusias su falogocentrizmo viešpatavimu. Įdomu tai, kad ji mobilizuoja ir 
į savo pusę patraukia mokslą ir technologiją. („Vyras pasikeičia tik tuomet, 
kai jį priverčia keistis technika, kai nebelieka pasirinkimo“ (-)). Netgi jos 
pasipriešinimas autorystei tiksliai atspindi mirties nuosprendį, Foucault 
paskelbtą autoriui, šitam atgyvenusiam rašymo aparatui, susidūrusiam su 
reprodukciniu Warholo mašinos pajėgumu.* 

Būtų neteisinga paversti Valerie Solanas akinančiu šiuolaikinės teorinės 
minties katalogu; antra vertus, negalima ignoruoti visų tų, kurie lėmė jos 
kovą už pripažinimą. Ir visai nesvarbu, ar Solanas sąmoningai pasirinko 
savo mąstymo kameros kompanionus. Ji skolinosi kalbą ir skubiai ieškojosi 
bendrininkų spręsti neatidėliotinus filosofinius klausimus. Pasitraukusi į 
dominuojančių filosofemų ir rašytojų grupuočių paraštes, ji žengė kartu su 
jais, nors galbūt tik kaip atsilikęs luošys ar sužeista anomalija. Šiandien mes 


galime savęs paklausti: kaip vis dėlto buvo įmanomas tas Valerie Solanas 


E Apie Solanas ir Warholo susitikimą kaip karą prieš technologijas žr. Mary Harron ir 
Daniel Minahan, „Introduction: On Valerie Solanas“, in I Shot Andy Warhol, Grove Press: 
New York, 1966. Taip pat žr. Sue-Ellen Case, The Domain Matrix: Performing Lesbian at 
the End of Print Culture, Bloomington: Indiana University Press, 1996, p. 20. 

šūvis? Kodėl jis tebeaidi ir sugrįžta šiandien, kai Amerikos valdomas pasaulis, 
be abejo, pasiekė labiausiai maskulinistinę-imperialistinę fazę? Ir kur ją 
galime lokalizuoti — kaip ir kada ji pasirodo? 

Nežiūrint mano insinuacijų apie bendrininkavimą ir įvairius kontaktus 
bent jau filosofiniame lygmenyje, Valerie Solanas buvo vienišė. Jai tekęs 
gyvenimas ir sąmoningos nevykėlės vaidmuo, kurį ji prisiėmė, yra kažkaip 
jaudinančiai amerikietiškas. Į galvą ateina visų kitų vienišų oratorių vieši 
pareiškimai ir skundai, į orą paleidžiami žodžiai ir šūviai ir jų pasirinkta asociali, 
mirtina misija. Stokodama subkomendantui Marcosui?, Weathermen? 
sąjūdžiui ar judėjimo už žmonių teises šalininkams būdingos elegancijos 
ir kultūrinės Iegitimacijos, Solanas, kaip ir Davidas Koreshas!! ar taip 
vadinamas Unabomeris!?, savo tekstuose yra atskalūnė, valkata ir vienišė, 
kartu su jais sudaranti negausų deinstitucionalizuotą „revoliucionierių“ 
būrelį. Valerie Solanas atveju paribinė egzistencija buvo neatsiejama dalis 
jos maišto, kuris, kaip ir daugelis kitų amerikietiškos rezistencijos pavyzdžių, 
tokių kaip Stonewall riaušės”? (1969), neatitiko savojo laiko. Valerie nebuvo 
skirta turėti mokinių ar tapti naujos revoliucionierių kartos pradininke. Ji 
įkūnija nesėkmingą vienišo kario revoliuciją, pasmerktą suktis apie vieną ir tą 
pačią nepajudinamą ašį. Ji neturėjo pasekėjų. Visur ji pasirodydavo per vėlai 
arba per anksti. Kam 1968-ųjų vasarą galėjo rūpėti Pasiutusi Žmogžudė 
Teoristė, Iesbietė-keršytoja, tarsi nužengusi tiesiai iš komiksų puslapių? 
Kam rūpėjo jos šūviai ir išpuoliai prieš Didįjį Meną tomis dienomis, kai buvo 
nužudytas Kingas, Bobby's ir Malkolmas X!“, ar (juolab) kai buvo surengta 
pirmoji moterų protesto akcija prieš Miss Amerikos konkursą Atlantik Sityje? 
Arba, gerokai susiaurinus dėmesio lauką, kam Andy Warholo Fabrike galėjo 
reikėti scenaristės ir redaktorės, kai jis pats improvizavo gamindamas 
savo nekarpytus, nemontuotus, no budget filmus? Juolab, kad Valerie, 
iš esmės teatro žmogaus, dramos turėjo atrodyti atgyvenusios Warholo 


kontroliuojamų technologijų kontekste. Ji nepataikydavo nei į laiką, nei į 

taikinį, tačiau kažkas atkakliai ieškojo sąlyčio taškų, kažkas prasismelkė. 
Kažkas visada prasismelkdavo į viešumą, nors iškraipytai ir 
tendencingai. Kai po pasikėsinimo į Warholą ir kritiką Mario Amayo 
ją areštavo, ji buvo gana netikėtai paskelbta itin garsia feministe — ją 
parėmė Nacionalinė moterų organizacija (NOW — National Organization 
for Women), o teisininkė ir radikali feministė Florynce Kennedy pavadino 
ją „viena iš pačių įtakingiausių feministinio judėjimo atstovių! Ti-Grace 
Atkinson, Nacionalinės moterų organizacijos Niujorko skyriaus vadovė, 
teismo akivaizdoje pareiškė, kad Solanas buvo „pati iškiliausia kovotoja 
už moterų teises.“* Markas Motherfuckeris, lyg ir jos tuometinis vaikinas 


ir Up Against the Wall, Mother Fucker narys, surengė gatvės teatro akciją, 


|9 | Subkomendantas Marcos — Meksikos Zapatistų Nacionalinio išsilaisvinimo armijos 
lyderis, po 1994-ųjų karo su Meksikos vyriausybe tęsiantis kovą už lygias majų teises. 
(vert. past.) 
Weathermen — kairysis Naujųjų kairiųjų (the New Left) sparnas, organizavęs 
teroristines grupuotes, sporadiškai sprogdinusias viešuosius pastatus ir korporacijų 
būstines aštunto dešimtmečio pradžioje JAV. (vert. past.) 
David Koresh (Vernon Wayne Howell, 1959-1993) — religinės sektos Branch 
Davidian lyderis, skelbęs pažodinį Apokalipsės išsipildymą ir prekiavęs ginklais, kad 
išlaikytų savo religinę bendruomenę. Sudegė su 74 pasekėjais karinės FTB intervencijos 
metu po beveik dviejų mėnesių derybų. (vert. past.) 
Unabomer (Theodore John Kaczynski) — amerikiečių teroristas, rašęs anti- 
technologinius manifestus (tarp jų Industrinė visuomenė ir jos priešai, žinomas kaip 
Unabomerio manifestas) ir 15 metų terorizavęs garsius JAV mokslininkus siuntiniais su 
sprogstamaisiais užtaisais. 1996 metais areštuotas ir nuteistas kalėti iki gyvos galvos. 
(vert. past.) 
Stonewall bare Niujorke 1969 metais įvyko susidūrimas tarp homoseksualistų ir 
reidą vykdžiusios policijos. (vert. past.) 
Malcolm X (Malcolm Little) (1925-1965) — afro-amerikiečių musulmonų (Muslim 
Mosgue) ir nacionalistų (Organization of Afro-American Unity) organizacijų lyderis, 
1965 metais nušautas viešame mitinge Harleme. (vert. past.) 
Žr. Harron ir Minahan, op. cit. 

MA Ibid. 

„hepeningą“, siekdamas jos vardu suburti pasekėjų grupę. Vis dėlto, grįžtant 
prie jos lemties nuolat prasilenkti su laiku, kai 1969 metų vasarą ją nuteisė 
trims metams kalėjimo, ši naujiena buvo paskelbta kažkur paskutiniuose 
New York Times puslapiuose, greta žinutės miesto gyventojams apie 
pasikeitusią šiukšlių išvežimo tvarką. Pirmosios pasaulio antraštės mirgėjo 
kitomis žiniomis. Atrodytų, kokia liūdna ir apgailėtina lemtis moteriai, kurią 
Normanas Maileris pavadino „feminizmo Robespjeru“?. Tačiau ne mažiau 
nusivylimo ji sukėlė ir misteriui Warholui, suvokusiam, kokia miniatiūriška 
atrodytų jo mirtis pasaulio įvykių fone. Taigi, tą vasarą abu, Valerie ir Andy, 
jautėsi prislėgti ir pamiršti. Tačiau stabtelėkime prie minėtų šiukšlių: būtent 
iš Čia, iš šiukšlių krūvos mus pasiekia Solanas kalbėjimas, pagrįstas kultūriniu 
rausimusi, čia yra neįmanoma jos neišvengiamos /ittėrature vieta. Pagaliau 
viena iš žodžio „scum“ reikšmių — atmatos — taip pat verčia mus atsigręžti į 
šiukšles, todėl būtina atsižvelgti į tą ekskrementalią gyvenimo pusę, į kurią 
Solanas nuolat nurodo ir iš kurios pati šneka. 

Solanas teigia „atmatas“ ir priešinasi akroniminiam pavadinimo 
variantui, kuris tarsi pateisina tokį niekingą žodį. Jos patosas ir įžvalga 
nukreipti į „PADUGNES“ ir „ATMATAS“, t.y. į tai, kas yra mažiau nei 
mažuma ar marginalija, tačiau funkcionuoja kaip viso to, kas absoliučiai 
žema, nuosėdos. Pavadinimo statusas ir jo vertimas vis dar kelia abejonių, 
nes jis nurodo signifikantus, kurie vogčiomis ir toliau palaiko žodį „man“ 
(vyras) sąvokoje manifestas. Vertimai itin išryškina pavadinimo perskaitymo 
keblumus, nes, netgi jei sutiktume su akroniminiu pavadinimo statusu — nors 
akivaizdu, kad SCUM pavadinime nėra santrumpą žyminčių taškų, — sąvoka 
„Cutting up“ (pjaustymas), viena vertus, išryškina Solanas ryšį su Lorena 
Bobbit!*, kita vertus, skleidžiasi polisemantinėje erdvėje ir negali būti įsprausta 
vien į nihilistinio aiškinimo rėmus. Žinoma, „pjaustymas“ piktdžiugiškai 
asocijuojasi su kastracija, vyrų pjudymu ir supjaustymu. Tačiau šiame 
žodyje glūdi ir kitos semantinės galimybės, kurios patiko Solanas: juokas, 

montažas, kino juostos karpymas. Pasak Harrono, Solanas, barškinusi 
savo mintis pasenusia spausdinimo mašinėle, kaip rašytoja kovojo prieš 
technologijas. Kaip mokslininkę — ji buvo pradėjusi doktorantūros studijas 
Minesotos universitete ir atliko praktiką gyvūnų laboratorijoje — ją domino 
(skirtingų audinių) jungimas, mutacijos, skrodimo pjūviai, eksperimentinės 
rekonfigūracijos. Visa tai leidžia teigti, kad, kai Valerie Solanas savo taikiniu 
pasirinko „vyrą“, jis jau buvo virtęs kažkuo kitu, skirtingu nuo vyro, išpjautu 
kitokiu būdu. 

Beje, Solanas teigia, kad vyraujanti Manifesto nuotaika, esminė šio 
teksto charakteristika yra nekantrumas. Tuo norėta pasakyti, kad mutacijos, 
kurias ji propaguoja, jau vyksta: biologinė būtinybė ir technomokslinės žinios 
neišvengiamai sunaikins klasikinę žmogaus/vyro vienovę. Vyrų išnaikinimo 
draugijos manifestas primena stebėtojo arba aistruolių komandos poziciją, 
kai siekiama išjudinti ir paspartinti jau prasidėjusį neišvengiamą procesą, 
kuris kol kas juda tarsi sulėtintame kine. Vyrų išnaikinimo draugijos 
manifestas yra tarsi recepcinis organas, jau pajutęs artėjantį vyrų išnykimą ir 
skleidžiantis žinią apie būsimus milžiniškus pokyčius. Šį pranešimą lydi juokas, 
triuškinantis juokas, kuris skaldo tai, kas buvo suvokiama kaip visuma, ir 
sprogdina nusistovėjusias socialines sistemas, juokas, kurį Solanas vadina 
Vyrų išnaikinimo draugijos manifestu ir kuris yra Medūzos juoko aidas.!? 
Solanas suvokia save ne tiek (ar ne tik) kaip vyrų baigties instrumentą, bet 


|17 r. Danos Heller publikaciją „The White Negro: Superficial Reflections on the 
Hipster“ (The Portable Beat Reader; ed. Ann Charters, New York: Viking, 1992, p. 
585-609), kur aptariamas Mailerio The Prisoner of Sex ir jo kvietimas „atrasti savyje 
psichopatą, ištirti tas patirties zonas, kuriose saugumas reiškia nuobodulį, t.y. ligą“ 
EF žr. Melissa D. Deem, „From Bobbitt to SCUM: Re-memberment, Scatological 
Rhetorics, and Feminist Strategies in the Contemporary United States“, in Public 
Culture, Chicago: The University of Chicago Press, 1996. Lorena Bobbitt garsi tuo, 
kad peiliu nupjovė smurtaujančio vyro Johno Wayno Bobbitto, Jungtinių Valstijų jūrų 
pėstininko, penį. 

kaip vyrus naikinančio autoimuninio aparato veikimo liudininkę. Vyrai yra 
didžiausi ir pikčiausi savo pačių priešai: varomi mirties geismo, jie nuo pat 
pradžių atsidūrė anapus malonumo principo. Jie renkasi karą, tai reiškia 
— susinaikinimą. Jų mokslai išdavė tuos pažadus, kuriuos kažkada davė 
mokslinė pasaulėžiūra. Vietoje to, kad skatintų gyvybę arba bios, jų biologija 
ir kiti apgaulingai vadinami gyvybės mokslai yra mirties pusėje arba tarnauja 
korporacijoms, kurios sekina gyvybinę aurą. Manipuliuodami mokslu vyrai 
pavertė jį įrankiu, naudojamu sunaikinti bet kokį gyvenimo perteklių. Jie yra 
metalo pritvinkę herojai, mirties mašinomis žudantys bejėgius ir vargšus, o 
taip pat stipriuosius ir gabiuosius. Vyras pats užspeitė save į autoimuninės 
laboratorijos spąstus ir viskas, ką jis sukuria, galiausiai atsigręžia prieš jį patį. 
Jis yra savo paties nuosmukio priežastis. Kaip kad ateityje vyrų nebereikės 
dauginimuisi — tam tarnaus spermos bankai ir mėgintuvėliai, lygiai taip 
pat šiandien nebereikalingos jokios papildomos pastangos susinaikinimo 
procesui pabaigti. Vyrų gyvenimui reikalingi autodestruktyvūs stimulai, apie 
kuriuos Solanas tiesiog konstatuoja: „Vyrams patinka mirtis — ji jaudina juos 
seksualiai, be to, jie nori mirti, nes jau yra pusiau mirę“ (-). Ir nors, pasak 
jos, „bet kurio vyro sunaikinimas yra teisingas ir geras poelgis, gailestingumo 
aktas“ (-), šis „moralinis uždavinys ilgainiui virs daugiau teoriniu, turint 
galvoje, kad vyrai patys save laipsniškai naikina. Be to, kad yra nuolat 
įsivėlę į nuo seno mėgstamus klasikinius karus ir rasines riaušes, vyrai vis 
dažniau arba tampa pederastais, arba žudo save narkotikais. Galų gale, nori 
to Moterys ar ne, visa atsakomybė teks joms vienoms, jau vien dėl to, kad 
nebus kitos išeities — vyrų nebeliks grynai fiziniu požiūriu“ (-).?? Tokiu būdu 
Solanas išvengia moralinio smūgio ir saugiai užbaigia savo skrydį. Sekant 
negailestinga logika galima būtų teigti, kad ji vis dar siekė ir patenkinti vyrus. 
Jei mirtis jaudina vyrą seksualiai, o ji šaukiasi jo mirties, reiškia, ji žadina jo 


darė — kaip gailestingąją seserį.?! Nėra nieko blogo reikalauti vyro išnykimo, 

nes visa jo istorija priklauso nuo šios artėjančios baigties, ji yra paskutinė 
vyro istorijos galimybė. Be perspektyvoje matomos pabaigos, be šio finalinio 
impulso ir apokaliptinio vyro esmės atidengimo nebūtų istorijos. Tam tikra 
prasme Valerie atmeta šią pabaigą ir atmeta vyrus dėl jų nepataisomo 
potraukio žiaurioms pabaigoms. Ji reikalauja visų pabaigų pabaigos, jei tai 
tik įmanoma įsivaizduoti: ji trokšta amžino gyvenimo, utopinės ne-istorijos — 
savotiškos pastoralinės post-istorijos, kuri taptų galima teisingai organizuojant 
technomokslą. Mokslas, nebevaldomas vyrų, o programuojamas jų įpėdinių 
moterų, būtų nukreiptas ne į žudymą, bet į gyvybės ir būties išplėtimą ir 
laikiškumo įveikimą. Mokslas galėtų sunaikinti laiką ir įsteigti uchroniją. 
Solanas sukyla prieš ribas, prieš sunkią temporalinę vyro būklę, kurią nustatė 
ir nuolat spartina vyriškas piktnaudžiavimas technomokslu. 

Šie apmąstymai apie laiką atrodo painūs, nes iš tikrųjų tokie ir yra. 
Kita vertus, jie leidžia Solanas išryškinti svarbiausias savo mintis ir sukelti 
nyčiškų sprogimų bangą. Viena iš jos svarstomų problemų iškelia klausimą, 
kokią poziciją užimti, kad nepatektum į karo zoną, kuri yra vyro nuosavybė. 
Kokiu būdu kariauti su karu? Kaip susiremti su viešai paskelbtu priešu, 
tačiau išvengti karo mašinerijos, kuri kaip tik ir apibrėžia priešiškąją pusę? 
Polemika, kilusi iš polemos, yra karo šūkio dalis ir anksčiau ar vėliau baigiasi 


Diskusija apie juoko protrūkį ir feministinį įniršį plėtojama Diane Davis, Breaking 
Up [at] Totality: A Rhetoric of Laughter; Carbondale: Sauthern Illinois University Press, 
2000. Šiandien taip pat klasikiniu jau tapo Andrea Juno ir V. Vale 1991 metais pateiktas 
įniršio, persunkto juoku, katalogas. Žr. Angry Women, San Francisco: Re/Search 
Publications, 1991. 

Siekdama dekonstruoti šį sakinį, ypač atkreipčiau dėmesį į frazę „grynai praktiniu 
požiūriu“. Jei vyrai nebeegzistuotų praktiniu požiūriu, jie toliau egzistuotų biologiškai. 
Galbūt būtent taip Solanas įsivaizduoja žudymo mašiną, kuri nebereikalingą vyrą 
padaro nepajėgų, kartu neatimdama jam gyvybės. 

Kad pabaigtų mokyklą Solanas teko dirbti prostitute. (Kam neteko?) Ji taip pat 
uždarbiavo „pokalbiais už pinigus, viena valanda — šeši doleriai, tema laisva, bet 
geriausia — seksas,“ cit. iš Harron, op. cit., xvii. 

puolimu. Turėtų būti koks nors būdas negailestingai kritikuoti nejsipainiojant 
į polemikos pinkles, nepradedant puolimo, kuriam kaip tik ir prieštarauji, ir 
neprabylant ginklų kalba. Šią dilemą Valerie suvokia ir stengiasi prisikasti 
iki jos branduolio. Ji nėra šios problemos suformulavusi, tačiau problema 
egzistavo nuo pat pradžios, nuo tos akimirkos, kai Solanas buvo įtraukta 
tarp falogocentrinių lingvistinio mechanizmo krumpliaračių. Valerie turėjo 
energijos, bet neturėjo kur eiti ir vieną kartą pratrūko — Hotel Earle viešbučio 
Sguare Park gatvėje Vašingtone tarnautojas, įėjęs į jos kambarį, išvydo ją 
pašėlusiai taukšint tekstą mašinėle, ji buvo panirusi į nesuvaldomą transą, 
užsivedusi, einanti į niekur.?? Pasak vokiečių technologijų teoretiko Friedricho 
Kittlerio, Remington spausdinimo mašinėlė atsirado tuo pat metu, kaip ir 
graižtvinis šautuvas. Šį ryšį Valerie nesąmoningai patvirtino. Dabar imsimės 
klausimo, į ką ji taikėsi — adresato klausimo. 

Pirmiausia esu priversta paliesti keblią temą — apsiginti negalintį 
tekstą, įvykį, kuris buvo nuolatinis šaudymas pro šalį, bet atnešė rūsčias 
pasekmes, kuris susinaikino išdegindamas žymę atsitiktiniame taikinyje, kaip 
neišvengiamas atsakymas į pirminį pažeidimą, tuo pat metu atstumiantis 
ir magnetizuojantis. Toks yra jos tekstas. Jis šaukte šaukia, jis išsprogsta 
beprotybe ir pagaliau sminga į jautriausią taikinio vietą, ištinusią nuo 
istorinio skausmo. Ir nors žodžiai, kuriais Valerie kalba, per daugelį amžių 
prisitaikė prie slopinančių mechanizmų, jai pasirodžius kažkas atsitinka, 
kažkas pratrūksta. Žiaurios jos įžvalgos sklinda iš niekur, nes jos pačios nėra 
nei istorijos puslapiuose, nei Fabrike, nei namuose, nei gatvėje. Ji ateina 
sužeista ir žeidžianti kitus, šaudydama ir apnuogindama visus diskursyvaus 
saugumo tinklus ir kultūrines atramas, kurios iki šiol amortizuodavo prievartą. 
Ji pašalino patriarchalizmo amortizatorius ir panaikino migdomuosius, nuo 
kurių moteris ištikdavo su viskuo sutaikantis stingulys. Valerie Solanas 
ardo simbolines saugumo sistemas, palaikančias patriarchatą, ir aukštos 


psichotinės įtampos pagalba prasiskverbia į realybę. Tiems, kurie įsitikinę, 


18 


+ 


jog toji kraštutinė Solanas būklė buvo psichotinio nukrypimo atvejis, vertėtų 
atkreipti dėmesį, kad psichozė taip pat kažką išsako, kad dažnai ji įsiplieskia 
pagavusi realybėje išskeltą kibirkštį; ir tai, kad ilgainiui ji neužgęsta, bet yra 
įpučiama ir kurstoma, įrodo, kad sužeistas kalbėjimas nėra vien tik beprotybės 
apraiška. Aš nesutinku, kad prieš mus yra vien psichozės paveiktas tekstas. 
Tačiau jį tikrai pagimdė nuolatinis moterų psichotizavimas, nuolatinė grėsmė, 
kurią mes jaučiame ir kuriai įveikti skiriame milžinišką energijos kiekį. Kol 
neatliekame froidiškojo Spaltung, apsaugančio nuo asmenybės skilimo, 
mes — mažuma paverstos, užguitos būtybės — sekiname save siekdamos 
bent kiek atitolinti socialinio psichotizavimo spaudimą. Bet netgi suirusio 
socialumo teritorijoje, kurios topografiją žymi didieji ferministiniai žemėlapiai, 
Valerie Solanas klaidžioja akligatviais ir šalutinėmis gatvėmis. Beje, kalba ir 
literatūra nėra nepakančios mergaitės socialiniam (ir psichiniam) sutrikimui. 
Anaiptol, kai kurios viešai priimtos pakrikimo rūšys yra iškovotos labai sunkiai. 
Teko gerokai pakovoti dėl kiekvieno klinikinio patvirtinimo ir dėl simptomų 
registro, kuris galėtų priglausti mūsų kančią. Kai kurios ligos yra tapatinamos 
su moterimi, jos išaukština ją ir jos vaidmenį neištirtose kančios valdose, 
skatindamos beatodairiškus žlugimus ir lingvistinius apsimetinėjimus. Tačiau 
vargšė Valerie atsisakė to prestižo ir laisvės, kuriuos suteikia isterija ar koks 
kitas artimas neurotinis dialektas iš feministinio repertuaro. Ji nėra nei Dora??, 
nei Anna O.?“, nei Markizė von O...?5, jai nebuvo būdingi tie meistriškai 
apipavidalinti, rafinuoti, puikūs, vešlūs simptomai, kuriuos iškėlė žymiausios 


feminizmo teoretikės ir kurie leido išbandyti naujas disidentizmo ir visuomenės 


Harron ir Minahan, op. cit., xxxi. 

Dora (Dora E. McQuaid) — poetė, atlikėja ir judėjimo už moterų teises aktyvistė, 
savo kūryboje kelianti buitinės ir seksualinės prievartos ir pasipriešinimo temas. (vert. 
past.) 

Anna O. (Bertha Pappenheim, 1859-1936) — socialinė darbuotoja, rašytoja ir 
Vokietijos feministinio judėjimo lyderė. (vert. past.) 

Marguise van O. — Heinricho von Kleisto novelės herojė. (vert. past.) 

skaldymo formas. Mūsų Valerie, atvirkščiai, buvo psichopatė. Nuskurdusi, 
susimovusi, įpykusi lesbietė: ką čia bepridėsi? Šiaip ar taip, 1968-ieji nebuvo 
pats tinkamiausias metas Valerie Solanas pasirodymui. Nėra abejonių, kad 
Fabriko mergaičių apsupty ji jautėsi vieniša, o jos androginiškas vyriškumas, 
lyginant su Warholo išaukštintu hiper-moteriškumu, atrodė apgailėtinai.?2* 
Svaiginančių Candy Darling ir Viva kerų dienomis ji buvo vienui viena ir 
turėjo praeiti nemažai laiko, kol pasirodė pirmosios partizanės, lesbietės 
keršytojos ir kt., kol viešas pasiskelbimas homoseksuale tapo įprastas. Išties 
nemažai laiko. 

Taigi, Solanas tekstas mums kalba. Net jei kartais jo kalbėjimas primena 
tūžmingą kliedesį. Tiksliau tariant, jis pasiekia ribą, kur realybė katastrofiškai 
susiliečia su kliedesiu ir kur joks sveikas protas nebegali grąžinti jai buvusio 
saugumo. Saugumas suardytas, nebent prisiminsime, kad Solanas viso labo 
retransliavo tai, kas neišsakyta, ir reikalavo mirties, pabaigos, kuri jau buvo 
užšifruota pačioje žŽmogaus/vyro koncepcijoje. Kita vertus, joje tam tikru 
būdu pasireiškė neišmokti, natūralūs mergaitės Nietzsche's bruožai. Jis taip 
pat turėjo spausdinimo mašinėlę ir buvo pirmasis filosofas, kuris naudojosi jos 
plaktukais. Buvo sakoma, kad jis „filosofuoja kūju“, nors čia turbūt neturima 
galvoje nei spausdinimo mašinėlė, nei pianinas, t.y. jo minties instrumentai, 
visada buvę po ranka. Jis pirmasis turėjo studenčių merginų, o Lou Salomė 
vadino savo minčių tėvu — jai tenka garbė už Nietzsche's galvoje pasėtą 
amžinojo sugrįžimo idėją. Tam tikrais atvejais ir daugeliu požiūrių Nietzsche 
ne(be)buvo „vyras“. Perfrazuodamas vieno kritiko išsakytą mintį, jis kažkada 
teigė: „Aš ne vyras, aš dinamitas.“ 

Solanas ir Nietzsche'ę sieja ne vien parakas. Ne vien stulbinanti 
šių dviejų neprašytų svečių išpuolių jėga, ne vien tai, kaip jie, įsirėmę 
nugaromis, bandė pastumti Dievo lavoną, ne vien kritika, išsakyta aukštojo 
išsilavinimo atžvilgiu, ne tik jų įtampos pilna vienatvė ir ne vien trapūs 


abiejų kūnai lėmė efemerišką jų bendrystę. Nuožmiai užsipuldama esybę, 

vadinamą „žmogumi/vyru`, Solanas vis dėlto leidžia jai išvengti mirties 
pereinant į savaiminio tapsmo, mutacijos, išnykimo būseną. Tai nereiškia, 
kad Solanas tiesiogiai taiko į Nietzsche's antžmogį, Ūbermensch, tačiau 
Nietzsche savo koncepcijoje pats palieka vietos jos numatytoms žmogaus 
mutacijoms, nes Ūbermensch nėra Ūbermann — supermenas ar didvyris, 
kaip dažnai pasitaiko vertimuose; greičiau jau šioje sąvokoje galima įžvelgti 
erdvės moteriškumo skiepui. Nietzsche, kaip ir mes, priklauso žmogaus/vyro 
pabaigai. Sprendžiant iš jo žodžių, kurių tikroji prasmė atsiskleis ateityje, 
Ūbermensch, be abejonės, yra labiau moteris nei vyras.?7 

Solanas idėjos primena mutavusį nyčizmą ir kitu aspektu, susijusiu su 
perkainavimo mechanizmu, kuris įjungiamas, kai ji ima persekioti savo auką. 
Pasirodo, kad vyras, kurio baigtį ji propaguoja, kaip toks niekada nebuvo vyru; 
jis nėra visiems laikams pririštas prie savo esmės. Kaip matyti iš anksčiau 
cituotos ištraukos, Valerie supratimu vyras nepaliaujamai trina esmingiausius 
ir charakteringiausius savo bruožus, viena vertus, neišvengiamai krypdamas 
į „Moteriškumą“ — ji nuolat kartoja, kad vyrai pamažu virsta gėjais, ir, 


Atkreipkite dėmesį į Danos Heller pastabas apie medicinos technologijų ir 
kraštutinės neapykantos moterims sąsajas. Dėl jų Solanas atsiduria technologijų 
progreso nuskriaustųjų pusėje. Warholo Fabrike teikiama pirmenybė virtualiam, o ne 
„realiam“ moteriškumui (kaip atsvara naujoms medicinos technologijoms, turinčioms 
galią iš naujo apibrėžti seksualinės giminės sąvoką), ir brutali Michaelio Imperioli 
mizoginija, išreikšta jo sukurtame Ondine (viena(s) iš Fabriko atstovų) portrete, kėlė 
Solanas įniršio priepuolius. „Klausykit“, paskelbė Imperioli, kai Solanas bandė įtikinti 
Warholą publikuoti jos Manifestą, „pats laikas mums įvesti čia keletą taisyklių. Nuo 
šiol čia bus įleidžiamos tik tos moterys, kurios atrodo geriausiai... ir neturi vaginų.“ 
Warholo serijinė visata aiškiai ir subtiliai aprašoma Lynne Tillman tekste The Velvet 
Years 1965-67: Warhols Factory, New York: Thunder's Mouth Press, 1995. Stepheno 
Shore'o fotografijose pirmenybė (galbūt išskyrus tik patį Warholą) akivaizdžiai teikiama 
gražiems berniukams ir gražioms mergaitėms — tikra moterų genties puota. 
Nietzsche's seksualinės giminės apibrėžimą aš tyrinėju netrukus pasirodysiančioje 
knygoje The Test Drive, University of Illinois Press. 

kita vertus, cheminių pakaitalų pagalba: narkotikai užgožia, performuoja, 
išsekina vyro esmę. Dar daugiau (ar dar mažiau, priklauso kaip žiūrėsi). Iš 
tikrųjų vyrai yra moterys. Štai kur jų problema; štai kur mūsų problema. 
Leiskite tai išreikšti kiek subtiliau. Kai vyras nėra moteris, jis yra šūdas, visą 
pasaulį verčiantis „šūdo industrija“ (-). Galbūt derėtų kalbėti dar subtiliau, kita 
vertus, dievaži, deklaratyvūs Valerie teiginiai retai kada būna labai subtilūs. 
Apeliuodama į mokslą, kad turėtų tvirtesnę atramą, Solanas nuo pat pradžių 
vyrą supranta kaip „nepilną moterį“, nenusisekusį „biologinį nukrypimą“ (-). 
Jo trūkumas tas, kad jis „yra pasyvus ir nori būti moterimi“ (-). Šis faktas 
ir yra visų pasaulinių agonijų priežastis, be to, jis aukštyn kojom apverčia 
pamatines teorijas ir analizes, interpretuojančias stoką. Stokos sąvoka ima 
apibūdinti ne moterį, o vyrą, tai jam, užspęstam pražūtingame virtualiame 
pasaulėlyje, tenka kaip nors susitaikyti su beviltiška stokos būsena, jis yra 
Moteris, apibrėžiama per stoką (the woman-in-lack). Šis supratimas, kuriuo 
Valerie manipuliuoja ir apie kurį patys vyrai nieko nežino — nors pasąmonėje 
supranta, būtent iš čia kyla jų mirties geismo simptomai, — sudaro vyro 
autoimuninės determinacijos (autoimmunitary determination) pagrindą, 
todėl jis neišvengiamai tampa susisprogdinti pasiryžusiu teroristu. Solanas 
atskleidžia, kaip abipusės projekcijos veda į aklavietę. Moterys į vyrus 
projektuoja išskirtinius savo pačių sugebėjimus, įgimtą šaunumą ir gyvenimą 
teigiančią narsą, tuo tarpu vyrai į moteris projektuoja jiems patiems būdingą 
stoką ir mirties grėsmes. Jei akimirksniui užmiršime vyro ir moters chiazminį 
užkrėstumą, pamatysime, kad vyras pranašesnis už moterį savo projekcijos 
galia, nesilpstančia savo paties prigimties neigimo galia. Iš esmės vyras 
yra moteris, tačiau to jis negali pakęsti. Jis susipriešinęs pats su savimi ir 
represyvi neapykanta sau yra jo varomoji jėga. Viskas, ką daro vyras, yra 
skirta ištrinti jo moteriškumą. Beje, štai kodėl gėjai atsiduria pirmosiose 
gretose ir Valerie nepaprastai jais žavisi, ypač jei jie — transvestitai. Jie yra 
panirę į savo mergišką vaizduotę. Tikri vyrai, tai yra tikros stokojančios 

moterys turi nuolat žadintis drąsą karui prieš savo tikrąją prigimtį. Šiame 
vystymosi etape jiems būdingas „neįveikiamas, desperatiškas siekis įrodyti, 
kad vyras nėra pasyvus, kad jis — ne moteris“ (-). „Būdamas nepilna moteris, 
vyras visą gyvenimą siekia užbaigti save, tapti moterimi“ (-). Sekant Solanas 
logika tai reiškia, kad vyrui būdingas išbandymų potraukis (test-drive) — 
nuolatinis poreikis tikrinti savo ribas, todėl juos traukia bandomieji poligonai 
ir mūšių laukai, suteikiantys paguodą ir iškreiptą tikrumą dėl savo tapatybės 
statuso. Būdamas pasyvus, moteriškas, linkęs į mimikrinį nuolankumą, vyras 
„nekenčia savo pasyvumo, todėl projektuoja jį į moteris, save paskelbdamas 
aktyviu ir čia pat bandydamas tai įrodyti („įrodyti, kad jis tikras Vyras“) /.../ Jis 
stengiasi įrodyti, ko nėra, todėl „įrodinėti“ tenka kaskart iš naujo“ (-).28 Šiuo 
teoriniu tour-de-force Solanas savaip atskleidžia, kad lytis yra sublimacija. 
Moteris, kuri glūdi vyre, nuolatos siekia išbandyti save ir įrodyti savo 
vyriškumą: „Pagrindinis būdas tai įrodyti [įrodyti, kad „jis yra Vyras“ — A. 
R.] yra krušimas (Didis Vyras su Dideliu Bybiu Galingai Pisa)“ (-). Krušimas 
— Solanas tai atrodo beprasmis ir bukinantis laiko švaistymas — yra esminis 
būdas vyrams įrodyti savo vyriškumą. Anapus malonumo principo krušimas 
yra tik viena iš represijos formų. Vyriškajam krušimui būdinga prievarta taip 
pat palaiko buvimo ne-moterimi iliuziją; prievarta sublimuoja moterišką 
pasyvaus atsidavimo malonumą, dėl kurio bet kuris vyras (moteris) paaukotų 
savo klusnią ir nuolankią esybę. Galbūt tai kita priežastis, pastūmėjusi 
Solanas užpulti signifikantą, War-hole'ą. Valerie buvo jautri semantinėms 


Philippe'as Lacoue-Labarthe'as viename savo darbų atskleidžia, kokia bauginanti 
yra metafizika, kai paliečiamas mimezio klausimas. Nuo Platono iki Heideggerio 
mūsų filosofų šeimoje mimezis reiškė feminizacijos grėsmę. Pridedu šią informaciją, 
norėdama atkreipti dėmesį į tai, kad, nepriklausomai nuo to, ar domimės ir skaitome 
filosofiją, ar ne, ji vis tiek yra mūsų sargas, padaręs už mus lemtingiausius sprendimus 
ir nustatęs, kas yra kas mūsų gyvenime. Ypač siūlau perskaityti Typography: Mimesis, 
Phylosophy, Politics, ed. Christopher Fynsk, Cambridge and London: Harvard University 
Press, 1989. 

vardų potekstėms, tačiau kur kas mažiau jautri moters seksualumą 
redukuojantiems aprašymams. Galbūt, apibūdindama moterį kaip iš esmės 
pasyvią, ji pasidavė metafizinio ir patriarchalinio rašymo įtakai, tačiau tokia 
jos strategija pasiteisina prisiminus, kad seksualinės giminės efektas visada 
projektuojamas iš socialinės determinacijos projektoriaus. 

Valerie dažnai varžė lingvistinės grandinės. Siaubo ir susižavėjimo 
mišinys, kurį jai sukeldavo koks nors objektas arba asmuo, įsikūnydavo 
palei lingvistinę atodangą. Vardas Andrew buvo tikra provokacija, kursčiusi 
androfobinius Valerie jausmus.?? Vardai nėra vien blyksniai pasąmonėje, 
tą patvirtina Johno Wayne'o Bobbitto vardas lyčių kovos dramoje.?? Jos 
pačios vardas, jei jau trumpam įsivėlėme į šias vardų batalijas, kelia tam 
tikrą nyčišką rezonansą: yra užuomina į nesibaigiančią kovą už vertybių 
perkainavimą (valorization) ir iškelia ją kaip šio paskutinio filosofo (taip 
Nietzsche'ę pavadino Heideggeris) figūrą: versus arba vs. Jei vardas iš viso 
kam nors įpareigoja, tai inicialai VS pavertė Solanas antagoniste, vieniša 
versus pozicija, kuri šiandien išvydo dienos šviesą leidykloje Verso. Polinkis 
į inversijas suteikė jai ypatingo lankstumo galutinių tikslų atžvilgiu. Daiktai 
jos noru galėjo laisvai virsti tolimais savo atitikmenimis. Toks virsmas leido 
jai šauti į Andy Warholą, nors iš tiesų Chelsea viešbutyje ji ketino nušauti 
savo leidėją Maurice'ą Girodias. Abu šie taikiniai, pakaitalai kažko kito, buvo 
atsakingi už tai, kad jos rašymas buvo atmestas. 


000 


1968 metų birželio 3 dieną Solanas tris kartus šovė į Andy Warholą 
iš 32 kalibro automatinio šautuvo. Ji užtiko jį kalbantis telefonu. Jam buvo 
pripažinta klinikinė mirtis. Po penkias valandas trukusios operacijos garsusis 
baltasis zombis atsigavo. Pasidavusi policijai Solanas teigė, kad Warholas per 
daug kontroliavo jos gyvenimą. Jis prižadėjo pastatyti jos pjesę, bet netrukus 

pametė pjesės rankraštį ir „atsisakė skirti man dėmesį“. (Andy patiko pjesės 
pavadinimas Gilyn į subinę (Up Your Ass), tačiau jis įtarė, kad Valerie gali 
būti jį išprovokuoti siekianti policininkė). Fabriko durys jai buvo uždarytos. 
Netgi kai įtarimai nepasitvirtino, jis delsė, nenorėdamas duoti jai leidimo čia 
lankytis. Galų gale numetė jai vaidmenį savo filme Aš, vyras (L a Man)? 
Vaidindama Iesbietę Solanas suteikė filmui įkarščio, tačiau Warholas ir toliau 
nebuvo linkęs su ja bendradarbiauti. Ką gi, tai dar pusė bėdos, bet kaip 
suprasti, kad jis pametė jos rankraštį? 1967 metų gegužę Warholas teigia 
pametęs rankraštį, pasak jo, jis apsikrovęs neprašytais tekstais, jis gaunąs 
tonas rankraščių ir negalįs jų visų sužiūrėti. Tais laikais dar nebuvo Kinko, 
personalinių kompiuterių ir panašių dalykų. Warholas paprasčiausiai išmetė 
jos rankraštį į šiukšlių dėžę, manė ji, arba — inversija — jis jį pasisavino, pavogė 
tiesiai jai iš panosės. Prasideda nesiliaujantys Valerie skambučiai. Tai, kad ji 
žino jo namų telefono numerį, Warholui kelia nerimą. Jos grasinimai iš pat 
pradžių buvo ir liko telefoniniai. Ji skambino jam ir po to, kai jis jau atsigavo, 
grasindama, spausdama, reikalaudama. Ji užtiko jį kalbantis telefonu, t.y. 
jam esant čia ir tuo pat metu kažkur kitur, besikreipiantį ne į ją, bet į kažką, 
čia nesantį. Solanas tai pasirodė nepakenčiama. Telefonas su susisukusia 
bambagysle nukreipiamas prieš ją. Warholo buvimas „kažkur kitur“ ją 
įsiutino. Ji stojo į žūtbūtinę, beveik hegeliško masto kovą už pripažinimą su 
vaiduokliu. Vaiduokliu, vadovaujančiu visam alternatyviajam atstumtųjų, 


Bz. Peter Moritz Pickshaus, „Bibliographie zu Valerie Solanas“, nepublikuotą jo 
disertacijos Androphobe Gewalt: Beitrag zur historischen Psychologie (Berlin: Freie 
Universität Berlin, 1994) dalį. Čia rašoma apie androfobiją, smurto istoriją ir Valerie. 
Apie sąsajas tarp kai kurių iš šių vardų ir įvykių žr. Melissa D. Deem, op. cit. 

E Avital Ronel tekstas rašytas 2004 metų Vyrų pjaustymo draugijos manifesto 
leidimui Verso leidykloje. (vert. past.) 

| 32 Bi taip pat pasirodė Andy Warholo ir Paulo Morissey filme Bike Boy (1967). Warholas 
grįžo prie jos filme Women in Revolt (1971), kur vaizduojamos trys feministės (jas 
vaidina transvestitai), kurios įkuria PIG (Politically Involved Girls). 


25 


+ 


iškrypėlių, seksualinių radikalų pasauliui, iš kurio ji buvo išvaryta. Ji net 
negalėjo sužinoti slaptažodžio į šį bepročių pasaulį! Nukrypusi per daug, o 
gal per mažai, ji nebuvo priimta į homoseksualistų tarpą ir suprato netekusi 
vienintelės ir paskutinės progos kur nors rasti savo vietą. Jis buvo kitoje 
pusėje. Trakšt... trakšt... trakšt... telefonas, šautuvas, filmas trakši jos 
galvoje, šūvis... Trakšt... Keista, bet šauti į jį reiškė su juo susisiekti, tapti 
jo adresate. 

Po pasikėsinimo — ji pati save įdavė naujokui kelių policininkui dar tą 
patį vakarą — pirmieji laikraščių puslapiai skelbė: „Aktorė sulaikyta“. Valerie 
sunerimo. „Iš tikrųjų aš esu rašytoja“, pareiškė reporteriams. Ši rašytojos 
tapatybė yra bene vienintelis „aš esu“ pareiškimas, kurį ji pateikė apie 
save, neskaitant filmo Aš, vyras pavadinimo. Kitais atvejais susiduriame 
tik su daugybe paneigimų, jai būdingiau sakyti „aš nesu lesbietė. Aš 
neturiu laiko jokiam seksui“, jai artimesnė „ne“ erdvė, arba, pasak Lacano, 
non, besiribojanti su nom. Kaip teisingai pastebi viena jos kritikė, ji buvo 
neliberali ir nepaklausi, neburžuazinio feminizmo atšvaitas, jei taip galima 
pasakyti.33 

Vis dėlto, net kaip susipainiojęs mikronaratyvas ar negatyvi kovotoja, 
Valerie Solanas sukėlė permainą, kurią itin svarbu suprasti. Kita vertus, 
taip sakyti gal ir nėra labai tikslu, nes kažin ar verta stengtis suprasti: jokiai 
hermeneutikai, kad ir kokia politiškai lanksti ji bebūtų, nepavyks užvožti 
Solanas po saugiu supratimo gaubtu. Galbūt ji dar tikėjo anthropos idealu ir 
buvo apgauta, galbūt ji stojo į kovą su technologijomis, kurios kėlė grėsmę 
jos rašymui: vieniša karė, kovojanti už rašymą ir pralaiminti, kai jis pameta 
jos rankraštį ir išplūsta visus jį pasiekusius tekstus; galbūt ji atsidūrė ten, kad 
pasakytų tai, kas neišsakoma, arba, kalbant ne taip dramatiškai, kad savo 
sukeltu triukšmu prižadintų iš miego vėlesnį Moterų judėjimą ir padrąsintų 
moterų įgalinimo dialektiką. Kai kurie pažįstami manė ją esant vienu metu 


beprote ir pranaše, partizane ir iškankinta lesbiete, atstumta Warholo 

draugijos, kuris pirmenybę akivaizdžiai teikė mažiau į biologiją įsišaknijusio 
moteriškumo pavyzdžiams. B. Ruby Rich nuomone, ji buvo feminizmo Joana 
Arkietė.?* Tačiau La Pucellės pusėje buvo Dievas. Vieniša ir neraštinga, ji 
atsiliepė į aukštesnįjį pašaukimą. La Solanas, kita vertus, — nors jos ryžtas, 
kaip aš suprantu, buvo nepajudinamas, — neturėjo jokio transcendentinio 
tarpininko, kuris būtų ją įtikinęs ir užtikrinęs, kad ji pakluso teisingam 
balsui. Vienu metu ji galėjo būti nustumta į laidojimo rūsį kaip Antigonė, 
virpanti iš pykčio ir susitapatinusi su tuo, kaip moterį apibrėžė Hegelis: ji yra 
vidinis bendruomenės priešas. Daug visko pasakyta apie Hegelio teiginį, 
kad moteris yra amžina bendruomenės ironija, tačiau jis jai suteikia ir dar 
aukštesnį — vidinio priešiškumo — statusą, tokiu būdu išstatydamas ją, 
atvirame patriarchato beprotnamyje vaikščiojančią pabėgėlę, nuolatinei 
filosofinei priežiūrai ir paversdamas jos egzistenciją itin nesaugia.?5 Šiaip ar 
taip, Valerie reiškia moters kaip absoliutaus priešo pasirodymą (anksčiau 
ar vėliau taip nutinka kiekvienoje episteminėje revoliucijoje su heliotropu 
vyru centre). Moteris staiga ima ir pasirodo kaip vyrų, bendruomenės, 
nusistovėjusios vertybių sistemos, Didžiojo Meno priešė. Kaip ir kiekvienas 
metafizinis priešas, moteris renkasi pilną ironijos ir nematomų destrukcijos 
linijų egzistenciją, kuri priverstų atsitraukti priešininkus. Ji įtraukia nagus, 
pasitelkia klastą, prisidengia šydais, apsimeta silpna, persimaino, žodžiu, ji 
apsimetinėja. 

Tuo tarpu Valerie Solanas pasirodė atvirai šaudydama ir, apsiginklavusi 
šautuvu bei spausdinimo mašinėle, prasiveržė pro glaudų priešo pozicijų 


Dana Heller, op. cit. 

B. Ruby Rich, „Manifesto Destiny: Drawing a Bead on Valerie Solanas“, in Voice 
Literary Supplement, 119, October 12, 1993, p. 16-17. 

Provokuojantis požiūris į Hegelio taikinio zoną pateikiamas Gil Anidjar, The Jew, 
the Arab: A History of the Enemy, Stanford: Stanford University Press, 2003, p. 61 ir 
toliau. 

išsidėstymą. Dauguma priešių moterų būna sulaikomos, paženklinamos, 
uždaromos namų areštui ir, surakintos viena patriarchalinės tvarkos 
grandine, priverčiamos dirbti, priverčiamos tarnauti Vyrui. Valerie, apimta 
kažko panašaus į psichotinį protrūkį, akimirksniu išsiveržė, sutraukė 
grandines ir jos nespėjo užgniaužti. Tačiau akimirksnį trukęs švystelėjimas 
atvėrė tai, kas jau seniai buvo nuspėta, nesvarbu, ar ji priklausė Ovidijaus 
merginų gaujai, Heroidėms, ar jos vardas buvo Medūza, Medėja, 
Antigonė, Lizzie Borden?“s, Lorena Bobbitt, Aileen Wournos??, Christine ir 
Lea Papin”, Solanas: siaubinga naikinimo mašina buvo paleista. Viena 
iš naikinimo formų, kurią Valerie nurodė, yra nedarbas. Moterys turėtų 
prisijungti prie dirbančiųjų, kad žlugdytų sklandžiai veikiančias operacijas, 
kad išlaisvintų kitus ir dosniai išdalintų pinigus. Telefonų operatorės turėtų 
neapmokestinti skambučių ir supainioti telefonų kodus; kitos turėtų įdiegti 
slaptų gedimų ir bendrą sabotažo sistemą, kuri pakirstų esminę daiktų 
tvarką. Ne staigūs sprogdinimai, bet nepaliaujamas kasimasis po pamatais 
su virusams būdingu atkaklumu, kuris ilgainiui sugriaus visą namą. Visos 
šios strategijos taip pat skirtos tik pagreitinti imunodeficito jau paveiktos 
socialinės ir finansinės sistemos baigtį. Jos tikslas buvo panaikinti pinigus 
— simbolinius vertybių atitikmenis. 

Valerie, ji siekė labiau tiesioginio vertybių supratimo. Ji negalėjo 
pakęsti abstraktaus kapitalo svyravimo; kompromisiniai pakaitalai jai kėlė 
baimę. Vyrai sukūrė kapitalo apytaką kaip išnaudotojiškos ekonomikos 
dalį. Be to, kapitalas atsirado skolinantis galią, skolinant moteris, išradus 
nuosavybę, spekuliuojant pirminiu deficitu. Pirmiausia, būdama neturtinga, 
Valerie norėjo būti įvertinta. Warholas nesumokėjo pakankamai... savo 
dėmesio jai. Jai trūko kredito ir pasitikėjimo. Warholas buvo pakaitalas. 
Kaip žinome, ji pirmiausia persekiojo savo leidėją. Šis taip pat neabejotinai 
buvo pakaitalas kažko kito ilgoje, sielą išeikvojančių pakaitalų grandinėje. 


Kažkas buvo pavogta iš Valerie Solanas. Būtent tai tapo jos saviraiška 

— rankraštis, gyvenimas, šansas, vieta, jos žodis, jos kūno vientisumas 
(ją tvirkino tėvas), jos garbingumas („Nenuostabu, kad tu lesbietė“ 
— pakurstyta Warholo šaipėsi Viva; „Tu pati šitą atspausdinai? Gal norėtum 
pas mus dirbti registratore?“ — šnypštė Warholas.)*? Rašyme ir per rašymą 
Solanas tikėjosi išlyginti rezultatą ir padengti savo nuostolius, atsiimti skolą, 
pritraukti susidomėjimą, apdrausti ateitį — taip, sutaupyti save, įgyti kreditą, 
atsidaryti taupomąją sąskaitą, suvesti egzistencinį balansą. Ji norėjo 
sunaikinti pinigus, bet anuliuotos sistemos vertė turėjo neišvengiamai 
pašokti, išaugti. Ji manė, kad galės viską pradėti nuo pradžių. 

Valerie Solanas kiekvieną kartą pradėdavo nuo pradžių. Ji pradėdavo 
nuo įžangos, nuo starto linijos. Kalbant apie jos asmenybę, ji buvo, tiesą 
sakant, drovi. Tam tikra prasme ji norėjo pelningai išmainyti savo vardo 
vertę; valorizuoti Valerie. Galbūt tai skamba nejtikinamai, bet kai kurie 
Dasein yra prisirišę prie savo vardų, valdomi anasemiškų, tačiau slaptų balso 
galių, raginančių palikti savo parašą ant tekstų ir žygių arba tiesiog išraižyti 
savo vardą ant medžio kamieno. Šiaip ar taip, būtent jinai dažnai sakydavo, 
kad Andy Warholas neparodė jai pakankamai dėmesio. Ar ne ironiška, kad 
Warholas tapo dubleriu, dalimi serijinės gretos, vedančios atgal iki pirminio 
pažeminimo. Ji buvo apleista, išnaudota ir nuolat nepakankamai įvertinta. 
Warholas buvo paskutinis ilgoje gretoje, taigi, šaudama į jį, Solanas paleido 
šūvį į visą eilę, pykštelėjo į visus vyro simuliakrus, į visas jo serijas, kurias 
atstovavo Andy ir už kurias jis krito. Gali būti, jog išsiveržusi iš teksto, kad 
įtvirtintų savo priešišką laikyseną, Valerie visai neketino stverti už gerklės 


Lizzie Borden (1860-1927) — buvo apkaltinta savo pamotės ir tėvo nužudymu. 
(vert. past.) 

Aileen Wournos (1956-2002) — serijinė vyrų žudikė. (vert. past.) 

Christine ir Lea Papin — seserys, 1933 metais Prancūzijoje nužudę dvi moteris, pas 
kurias dirbo tarnaitėmis. (vert. past.) 

Dana Heller, op. cit. 

žmogaus, konkretaus asmens. Ji rengė sąmokslą, ketindama sunaikinti 
simbolinį gnybtą, kuriuo susegti visi engėjiški signifikantai, dangstantys 
pirminį pažeidimą. Iš visų galimų provokuojančių pasirinkimų Warholas 
buvo pats ypatingiausias ir tuo pat metu pats bendriausias objektas. 
Ji užpuolė šmėklą arba viso labo reikšmės slapyvardį, todėl jos kulka 
nepasiekė tikslo ir nebuvo mirtina. Warholas kalbėjo telefonu, t.y. ta pačia 
mašina, kuri ignoravo jos skambučius ar bent jau taip juos pakeisdavo, 
kad ji nesijaustų, jog į ją kreipiamasi. Warholas tuo momentu nebuvo 
jai tik asmuo ar pašnekovas, jei iš viso kada nors tokiais buvo buvęs. Ji 
puolė jį, kai jis ėmė dominuoti, kai tapo apibendrinimu, kai išsipūtė į idėją ir 
sustingo kaip kultūrinė ikona. Jis išplito apimdamas skirtingas morfemas ir 
reikšmes. Jos sąmonėje jis pavirto vyro apibendrinimu. Nelengva nužudyti 
apibendrinimą, žanrą, lytį. Galų gale, kaip jau minėta, ji sužeidė du vyrus 
tą dieną, kaip, beje, ir ieškojo dviejų vyrų — Maurice'o ir Andy. Jos taikiklyje 
visuomet buvo du vyrai, du tikslai, dviprasmybė. Jei ją kas nors sieja su jos 
tėvo kūniškais nusikaltimais, tai jos tikslą geriausiai atskleidžia lakaniškas 
požiūris. Egzistuoja du tėvai: įsivaizduojamas ir tikrasis tėvas — tėvas kaip 
Didysis Dulkintojas, kaip visišką nusivylimą keliančio Dievo indas. Yra du 
priešai, todėl ir vyrus ji turėjo padalinti į dvi grupes: taip vadinami tikrieji, 
neišbaigti moterys-vyrai ir gėjai. (Šis įprotis būdingas ne vien panelei 
Solanas. Antai Jungtinės Valstijos taip pat linkę padalinti ir sudvigubinti 
priešo vardą, pastaruoju metu pavyzdžiui, į Osamą bin Ladeną ir Sadamą 
Huseiną). 

Kai manifeste priešas įvardinamas, jis skyla į du: pavyzdžiui, tekste 
siekiama sugriauti tikėjimą „esminiu Tėvelio ir policininko gerumu“ (J). Čia 
tikslas nėra vien griovimas. Griovimas yra priklausomas nuo sistemos, 
kurią jis kritikuoja. Jos santykiai su priešu yra kur kas labiau destruktyvūs 
nei griovimas, nes Solanas aprašyta invazija numato slaptus smūgius, gerai 


užmaskuotus veiksmus, — invaziją, pagrįstą mikrobiniu šturmu: „PADUGNĖS 

veiks slapta, klastingai, iš pasalų (kita vertus, visada bus aišku, kad 
žmogžudystę įvykdė PADUGNĖS)“ (-). Antra vertus, jos puolimo planas iš 
esmės yra nemodernus: „Jei PADUGNĖS kada nors žygiuos, tai per kvailą, 
vemti verčiantį Prezidento veidą; jei jos suduos smūgį, tai bus šešių colių 
ašmens smūgis tamsoje“ (-). Solanas negali pakęsti tų prievartos formų, 
kurios implicitiškai pripažįsta įstatymą arba atrodo nukreiptos įstatymo. Ji 
siekia žengti anapus įstatymo ir anapus įstatymu pagrįsto valdžios aparato, 


t.y. į erdvę, kuri visuomet priklausė nusikaltėliams: 


„PADUGNIŲ veikla bus kriminaliniai nusikaltimai, o ne 
pilietinio nepaklusnumo akcijos, kuomet viešai pažeidžiamas 
įstatymas ir sėdama į kalėjimą, kad visuomenė atkreiptų 
dėmesį į neteisybę. Pilietinio nepaklusnumo taktika taikoma 
su tikslu pakoreguoti konkretų įstatymą ar šiek tiek pakeisti 
sistemą, tuo pačiu pripažįstant, kad bendrai sistema yra 
teisinga ir teisėta. PADUGNĖS yra prieš pačią sistemą, prieš 
patį įstatymų ir valdžios principą. PADUGNĖS ateina sugriauti 
sistemą, o ne išsikovoti kokias nors teises. PADUGNĖS — visada 
kietos ir savanaudės — sieks taip pat išvengti persekiojimo ir 


bausmių. (-) 


Pagaliau pažymima tikroji fronto linija: „Taigi, konfliktuojančios 
pusės yra ne vyrai ir moterys, bet PADUGNĖS“ (>). Čia, atrodo, kažkas 
supainiojama. Galima pagalvoti, kad arba Solanas jau diskursyviai sunaikino 
vyrų giminę, arba ta slapta zona, į kurią ji nusitaikė, visada buvo sudaryta iš 
dviejų tipų moterų, besivaržančių tarpusavyje dėl dominavimo. (Valstijos 
psichiatras nustatė, kad jos atveju svarbesnė buvo motinos funkcija 
— motinos slopinimo modelis, o ne tėvo įsibrovimas“?). Pačios moterys, 


pasak jos, kaltos dėl nesveikų santykių su vyrais. Vyras, tiesą sakant, yra 

„romus, paklusnus ir lengvai pasiduoda valdžiai bet kurios moters, norinčios 
jį valdyti“ (-). Pasirodo, karą ji skelbia tokio tipo moterims, kurios išsižada 
savo sugebėjimo dominuoti — tai „gerutės, pasyvios, susitaikančios, 
„išsilavinusios“, mandagios,  užsidariusios,  pavergtos, priklausomos, 
išgąsdintos, nemąstančios, savimi mepasitikinčios, nuolat pritarimo 
siekiančios Tėvo dukrelės, kurios negali pakęsti nežinomybės, kurios norėtų 
ir likti beždžionės stadijoje, kurios jaučiasi saugios, tik kuomet šalia stovi 
Didysis Tėvelis, didelis stiprus vyras, į kurį galima atsiremti, ir riebus, apžėlęs 
veidas Baltuosiuose rūmuose, kurios bijo pažvelgti realybei į akis ir pripažinti, 
kas ištikrųjų yra vyras ir kas iš tikrųjų yra Tėvelis“ (-). Ir taip toliau. Čia tampa 
akivaizdu, kad netgi Valerie Solanas atrodo, jog moteris yra bendruomenės 
priešas. Siekdama išsivaduoti iš teisinio, spekuliatyvaus, technomokslinio 
ir triuškinančiai mizoginiško įstatymo, Solanas, kad ir vienam akimirksniui, 
paverčia moteris mažuma ir atpirkimo ožiu. Tiesa, kalbėti reikėtų tik apie tą 
moterų tipą, prieš kurį ji nusiteikusi. Ji šauna į tą, kuri palaiko maskulinizmo 
fikcijų kaukes ir apgaulę, tačiau atsisako ontologiškai apibrėžti pačią vyro 
esmę („kas yra vyras“). Jos nuosprendis moterims logiškai išplaukia iš to, ką 
jis skelbia. Jei vyrai yra silpnos, pasyvios ir nuolankios būtybės, sunaikintos 
tvirto bendrininkavimo tarp biologijos ir technologijos — jei jie pasmerkti 
sužlugti, o jų žaidimas kosminiu mastu atšauktas, — tuomet vienintelė 
nerimą kelianti trukdžių ir gudrysčių sritis priklauso moteriai arba moterims. 
Tai jos kelia baimę, tai jos, sistemiškai menkindamos savo pajėgumą, 
turi galią, paslėptą po daugybe silpnybės formų, jėgą kaip mazochistinį 
nuolankumą Iemčiai. Visos kortos yra jų rankose, tačiau jos žaidžia prieš 
save. Šis iškrypimas Valerie kelia įsiūtį. Nedaug tėra moterų, kurios būtų 
„užtikrintos, savimi pasitikinčios, nešvankios, pašėlusios, savanaudiškos, 
nepriklausomos, išdidžios, ieškančios jaudulio, nesuvaržytos taisyklių, 
arogantiškos moterys“ (-). „PADUGNĖS pernelyg nekantrios, kad lauktų, 


kol milijonas bukapročių išplautomis smegenimis atsitokės“ (-). Pasiekęs 


32 


+ 


viršūnę lieki vienišu. 

Pasiekusi dugną, nuskurdusi ir benamė, Solanas, sakoma, mirė San 
Franciske. Tai buvo 1988-ieji. Ar ji išsaugojo savo žiaurų, ironišką aštrumą, 
niekas nežino. Pasak jos motinos, iki pat mirties ji gyveno laimingą, švelnios 
patirties ir draugystės kupiną gyvenimą.“ Vienas iš klausimų, kuriuos vis 
dar kelia Valerie Solanas, bent man taip atrodo, liečia tuos, kurie pasižymi 
stipriu neteisybės pojūčiu. Jie valkiojasi sustingę, išsekinti, virpantys beveik 
autistinėje vienatvėje. Jų kalba tebevirpa. Prisimenu smukusį Nietzscheę 
ir kitus „vyrus“, „moteris“, kas jie bebūtų ar kaip apie save begalvotų. Būna 
naktų, kai mane užlieja Valerie nuovargis. Girdžiu ją spausdinant mašinėle 
bute viršum manojo: „Šūdas, kurį šiame pasaulyje turi perbristi, kad 
išgyventum.“ 


Žr. Harron ir Minahan, op. cit., xxvi. 

Žr. Dana Heller, op. cit. Daugiau apie Solanas motiną Dorothy Moran žr. Rowan 
Gaither, „Andy Warhol's Feminist Nightmare“, in New York Magazine, January 14, 1991, 
p. 35. 

Koledže Valerie Solanas specializavosi psichoanalizėje. 

VALERIE SOLANAS 


vyrų išnaikinimo draugijos 
manifestas 


(VSDM) 


vs 


Atsakingoms, pilietiškoms, nuotykių ieškančioms 
moterims, kurioms ši visuomenė visais atžvilgiais yra 
priešiška ir gyvenimas joje geriausiu atveju gali reikšti 
tik visišką nuobodulį, nelieka nieko kito kaip nuversti 
vyriausybę, eliminuoti piniginę sistemą, įvesti pilną 
automatizaciją ir sunaikinti vyrų giminę. 


Dabartinės technologijos leidžia daugintis be vyrų 
(taigi ir be moterų) ir gaminti tik moteris. Reikia 
nedelsiant taip ir padaryti. Vyro neverta saugoti net 
dėl abejotinų reprodukcinių tikslų. Vyrai yra biologinis 
nukrypimas: Y (vyriškasis) genas — tai nepilnas X 
(moteriškasis) genas, jis turi neužbaigtą chromosomų 
komplektą. Kitaip tariant, vyras yra nepilna moteris, 
vaikščiojantis aborto atvejis, kurio vystymasis buvo 
nutrauktas dar genų stadijoje. Būti vyru reiškia būti 
nepakankamų, emociškai ribotu; vyriškumas yra stokos 
sukelta negalia, o vyrai — emociniai luošiai. 


Vyras yra visiškas egocentrikas, užspęstas savyje, 
nesugebantis empatiškai tapatintis su kitais, mylėti, 
draugauti, jausti prieraišumą ir švelnumą. Jis yra aklinai 
izoliuotas vienetas, negalintis su niekuo užmegzti ryšio. 
Jis reaguoja tik instinktais, ne smegenimis; jo protiniai 
gebėjimai tėra įrankis, skirtas jo reikmių ir potraukių 

tenkinimui; jis nesugeba patirti proto aistros, minties 
sąveikų; jam neprieinama niekas anapus jo paties 
fizinių pojūčių. Jis yra pusgyvis, nejautrus luitas, 
nesugebantis suteikti nei priimti malonumo ar laimės; 
pagaliau, geriausiu atveju jis tėra nekenksmingas 
ir nuobodus kelmas, nes tik tas, kas geba domėtis 
kitais, gali būti žavus. Jis įstrigęs tarpinėje zonoje tarp 
žmogaus ir beždžionės ir jo padėtis kur kas blogesnė 
nei beždžionės, nes, skirtingai nei beždžionė, jis gali 
jausti visą aibę neigiamų jausmų — neapykantą, pavydą, 
panieką, pasipiktinimą, kaltę, gėdą, abejones, be to, jis 
puikiai suvokia, kas jis yra ir kas nėra. 


Nors ir visiškai fizinės prigimties, vyras netinka 
net veisimosi paslaugoms. Jei vienas kitas ir turi 
mechaninių įgūdžių, jie vis tiek nesugeba aistringai 
ir su pasimėgavimu pasikrušti, nes juos nuolat ėda 
kaltė, gėda, baimė ir netikrumas, jausmai, kurie 
šaknijasi pačioje vyro prigimtyje ir kuriuos net labai 
pažangus ugdymas gali tik minimalizuoti; antra, fiziniai 
jų pojūčiai beveik lygūs nuliui ir, trečia, jie nejįsijaučia 
į savo partnerį, nes pernelyg rūpinasi, kaip jiems 
patiems sekasi, ar jų pasirodymas vertas aukščiausio 
balo, ar jie prasiskverbia pakankamai giliai. Vyras 
jaučiasi pamalonintas, kai jį pavadina gyvuliu; jis yra 

mašina, vaikščiojantis stimuliatorius. Sakoma, kad 
vyrai išnaudoja moteris. Išnaudoja jas kam? Tikrai ne 
malonumams. 


Graužiamas kaltės, gėdos, baimių ir netikrumo ir, jei 
pasiseka, patirdamas vos juntamą fizinį pasitenkinimą, 
vyras vis tiek pamišęs dėl dulkinimosi; jis perplauks 
snarglių upę, bris mylias iki ausų pasinėręs vėmaluose, 
jei tik žinos, kad ten jo laukia meili vagina. Jis gali 
dulkinti moterį, kurios nekenčia, raganą išpuvusiais 
dantimis, ir už tai dar sumokėti. Kodėl? Tikrai ne dėl 
to, kad sumažintų fizinę įtampą, nes tam užtenka 
masturbacijos. Ir ne savajam ego patenkinti; nes kam 
tada dulkinti lavonus ir kūdikius? 


Visiškas egocentrikas, nesugebantis užmegzti ryšio, 
įsijausti ir susitapatinti su kitu, pilnas gausaus, visa 
persmelkiančio ir išsklidusio seksualumo, vyras yra 
psichiškai pasyvus. Jis nekenčia savo pasyvumo, todėl 
projektuoja jį į moteris, save paskelbdamas aktyviu ir 
čia pat bandydamas tai įrodyti („įrodyti, kad jis tikras 
Vyras“). Pagrindinis būdas tai įrodyti yra krušimas 
(Didis Vyras su Dideliu Bybiu Galingai Pisa). Jis stengiasi 
įrodyti, ko nėra, todėl „įrodinėti“ tenka kaskart iš naujo. 
Taigi, krušimas išreiškia neįveikiamą, desperatišką siekį 

įrodyti, kad vyras nėra pasyvus, kad jis — ne moteris; 
tačiau vyras yra pasyvus ir nori būti moterimi. 


Būdamas nepilna moteris, vyras visą gyvenimą siekia 
užbaigti save, tapti moterimi. Dėl to jis nuolat ieško 
moterų, bando su jomis suartėti, susijungti ir gyventi 
kartu, priskirdamas sau visas moteriškas savybes — 
emocinįstiprumąirsavarankiškumą, valią, dinamiškumą, 
ryžtingumą, ramybę, objektyvumą, užsispyrimą, drąsą, 
sąžiningumą, gyvybingumą, užsidegimą, charakterio 
gilumą ir t.t, o moterims primesdamas visus vyro 
bruožus — tuštybę, lengvabūdiškumą, banalumą, silp- 
numą ir t.t. Vis dėlto reikėtų pasakyti, kad yra viena 
sritis, kur vyrai aiškiai pranašesni už moteris — tai viešieji 
ryšiai. (Jiems puikiai pavyko įtikinti milijonus moterų, kad 
vyrai yra moterys, o moterys — vyrai). Vyrai tvirtina, kad 
moterims visišką pasitenkinimą gali suteikti motinystė, 
tuo tarpu seksualumas, jų nuomone, atspindi tai, kas 
suteiktų pasitenkinimą jiems, jei jie būtų moterys. 


Kitaip tariant, moterys nepavydi penio; tai vyrai 
pavydi vaginos. Susitaikęs su savo pasyvumu, vyras 
ima suvokti save kaip moterį (vyrai, Kaip ir moterys, 
galvoja, kad vyrai yra moterys, o moterys yra vyrai), 
tampa transvestitu, nusipjauna penį ir iš karto praranda 

norą dulkinti (ar iš viso ką nors daryti). Jis pasiekia 
nesibaigiantį išsklidusį seksualinį pasitenkinimą vien nuo 
„buvimo moterimi“. Vyras dulkinasi, kad apsisaugotų 
nuo geismo būti moterimi. Jis atsakingas už tokius 
dalykus kaip: 


KARAS 


Siekdamas kompensuoti tai, kad nėra moteris, 
vyras paprastai išsitraukia savo Didįjį Šautuvą, tačiau 
šis būdas turi vieną trūkumą — išsitraukti šautuvą gali 
labai nedaug kartų; todėl, išsitraukdamas šautuvą, 
jis užsimoja plačiai ir visam pasauliui įrodo, kad yra 
„Vyras“. Nesugebėdamas jausti užuojautos, empatijos, 
solidarumo, jis įrodinėja savo vyriškumą keldamas 
begalines kančias ir atiminėdamas nesuskaičiuojamą 
skaičių gyvybių, taip pat ir savo paties — jo gyvenimas 
bevertis, todėl jam verčiau pasitraukti šlovės spindesyje, 
nei sunkiai vargti likusius penkiasdešimt metų. 


TAKTAS, MANDAGUMAS IR „ORUMAS“ 

Giliai širdyje kiekvienas vyras žino, kad yra bevertė 
šūdo krūva. Jį valdo gyvuliški pojūčiai ir šito jis siaubingai 
gėdijasi; todėl jis vengia atsiskleisti ir slepia nuo kitų 

savo fiziškumą, absoliutų egocentrizmą, panieką ir 
neapykantą, kurią jis jaučia kitiems vyrams, o pats nuo 
savęs slepia kitų jam jaučiamą panieką ir neapykantą; 
vyro nervų sistema itin primityvi, mažiausias jausmų ir 
emocijų pasireiškimas gali lengvai ją sutrikdyti, todėl 
vyrui toks svarbus „socialinis“ kodas, garantuojantis 
nepriekaištingai malonų elgesį, netemdomą nė 
mažiausio jausmo ar nuotaikos šešėlio. Jis vartoja 
tokias sąvokas kaip „poruotis“, „lytinis suartėjimas“, 
„palaikyti santykius su“ (sakyti „palaikyti seksualinius 
santykius“ jam reikštų tuščiažodžiauti), palydėdamas jas 
manieringu elgesiu; šimpanzės dėvimas kostiumas. 


PINIGAI, VEDYBOS IR PROSTITUCIJA, DARBAS IR 
VISUOMENĖS AUTOMATIZACIJOS STABDYMAS 


Pinigai neturi jokio žmogiško pagrindo, kaip ir darbas, 
trunkantis ilgiau nei dvi ar tris valandas per savaitę. Visa 
nekūrybiška veikla (t.y. visa tai, kas šiandien dirbama) 
jau seniai galėjo būti automatizuota; visuomenėje be 
pinigų visi galėtų turėti ko panorėję. Tačiau egzistuoja 
ne-žmogiškos, vyriškos priežastys piniginei sistemai 
funkcionuoti: 

1. Vagina. Negalėdamas pakęsti savo nepilnavertės 
asmenybės, apimtas stipraus nerimo ir gilios vienatvės, 
likęs su savo vidine tuštuma, desperatiškai bandydamas 
susijungti su kokia nors moterimi, vildamasis tokiu 
būdu išbaigti save, mistiškai tikėdamas, kad, prisilietęs 
aukso, jis ir pats taps auksinis, vyras trokšta nuolat 
pašonėje turėti moterį. Niekingiausios moters draugija 
jam svarbesnė už santykius su kitais vyrais, kurie tik 
nuolat primena jo paties šlykštumą. Tačiau moteris, 
išskyrus nebent labai jaunas ar labai ligotas, į vyro 
draugiją galima patraukti tik prievarta arba papirkimu. 


2. Suteikia vyrui naudingumo iliuziją ir galimybę 
pateisinti savo egzistenciją kasant duobes ir čia pat 
jas užkasinėjant. Laisvalaikis vyrui kelia siaubą, nes 
be darbo jis neturi daugiau ką veikti, tik kontempliuoti 
savo groteskišką asmenybę. Vyras turi dirbti, nes 
nesugeba bendrauti ar mylėti. Moterys trokšta įtrau- 
kiančios, emociškai pilnavertės, prasmingos veiklos, 
bet neturėdamos galimybės ar sugebėjimo ja užsiimti 
dykinėja ir leidžia laiką kaip nori — miega, eina apsipirkti, 
žaidžia boulingą arba pulą, lošia kortomis, augina vaikus, 
skaito, vaikštinėja, svajoja, valgo, masturbuojasi, ryja 
piliules, eina į kiną, darosi tyrimus, keliauja, augina 
kates ir šunis, klajoja po paplūdimį, maudosi, žiūri 

TV, klausosi muzikos, puošia namus, prižiūri sodą, 
siuva, eina į naktinius klubus, šoka, vaikšto į svečius, 
rūpinasi savo psichika (lanko kursus) ir domisi „kultūra“ 
(paskaitos, vaidinimai, koncertai, „meniniai“ filmai). 
Todėl, netgi pasiekus visišką ekonominę lyčių lygybę, 
dauguma moterų vis tiek verčiau rinktųsi gyventi su 
vyrais ar šlifuoti šaligatvius ir didžiąją laiko dalį skirti 
sau, nei ilgas valandas dirbti nuobodų, bukinantį, 
nekūrybišką darbą kažkam kitam, būti mažiau nei 
gyvuliu, būti mašina, o geriausiu atveju — jei pasiseka 
gauti „gerą“ darbą — kartu su vyrais vadovauti šūdo 
industrijai. Todėl ne ekonominė lygybė vyriškoje pinigų- 
darbo sistemoje, bet visiškas tos sistemos sunaikinimas 
gali išlaisvinti moteris iš vyrų kontrolės. 


3. Galia ir kontrolė. Negalėdamas primesti savo 
valdžios moteriai asmeniniuose santykiuose, vyras 
valdo pasitelkdamas pinigus; manipuliuodamas pinigais 
jis gali kontroliuoti viską. 


4. Meilės pakaitalas. Nesugebėdamas dalintis meile 
ir švelnumu, vyras dalina pinigus. Dėl to jis jaučiasi 
esąs motiniškas. Motina duoda pieną; jis duoda duoną. 
Jis yra Duondavys. 


vs 


5. Suteikia vyrui tikslą. Vyras nesugeba tiesiog 
džiaugtis akimirka, jam reikia ko nors siekti, o pinigai 
kaip tik ir yra amžinas ir niekada nepasiekiamas tikslas: 
Tik pagalvok, ką galėtum nuveikti turėdamas 80 
trilijonų dolerių! Investuok juos ir po trijų metų turėsi 
300 trilijonų dolerių!!! 


6. Suteikia pagrindą svarbiausiai vyriškos kontrolės 
ir manipuliacijos formai — tėvystei. 


TĖVYSTĖ IR PSICHINĖS LIGOS 
(BAIMĖ, BAILUMAS, DROVUMAS, NUOLANKUMAS, 
NETIKRUMAS, PASYVUMAS) 


Motina savo vaikams nori visko, kas geriausia jiems; 
Tėvelis nori tik to, kas geriausia Tėveliui — tai yra 
šventos ramybės, pataikavimo jo tariamam orumui 
(„pagarba“), teigiamų atsiliepimų (reputacija) ir galimy- 
bės kontroliuoti ir valdyti arba, jei tai „apsišvietęs“ tėvas, 
„dalinti patarimus“. Be viso to jis seksualiai geidžia savo 
dukters — jai tuokiantis jis atiduoda jos ranką, visa kita 
pasilikdamas sau. Siekdamas bet kuria kaina išsaugoti 
iliuziją, kad jo žodis yra lemiamas, tvirtas ir visuomet 
teisingas, Tėvelis, skirtingai nei Motina, niekada nenu- 
sileidžia savo vaikams. Vaikai, kuriems niekada nebuvo 

leista pasiekti savo, susidūrę su pasauliu ima nepasitikėti 
savimi ir pasyviai taikstosi su status guo. Motina myli 
savo vaikus ir, jei kartais supyksta, tas pyktis greitai 
užsimiršta, be to, jos pyktis niekada neužstoja meilės ir 
esminio palankumo. Tėvelis — emocinis ligonis — nemyli 
savo vaikų; jis gali juos pakęsti, jei jie „geri“, t.y. jei 
jie malonūs, „pagarbūs“, klusnūs, pataikaujantys 
jo valiai, tylūs ir niekada neišsišoka rodydami savo 
nuotaikas, nes tai labai neigiamai gali paveikti jautrią, 
vyrišką Tėvelio nervų sistemą, kitaip tariant, jei jie 
yra nuolankios daržovės. Kai vaikai būna „negeri“, jis 
— modernus, „civilizuotas“ tėvas — nerodo pykčio (nors 
geriau jau senamadiškai šauktų ir rėktų, nes tuomet 
atrodytų juokingas ir keltų panieką), o greičiau išreiškia 
nepritarimą, kuris, kitaip nei pyktis, trunka ilgai ir 
suardo esminį palankumą, sukeldamas vaikui jausmą, 
kad jis nieko nevertas, ir priversdamas jį visą gyvenimą 
obsesiškai siekti kitų pritarimo; iš čia kyla baimė 
savarankiškai mąstyti, nes nekonvencionalios pažiūros 
ir gyvenimo būdas kitų pritarimo nesulaukia. 


Norėdamas sulaukti Tėvelio pritarimo vaikas turi 
rodyti pagarbą. Tėvelis yra mėšlas, todėl mano, kad 
pagarbą gali užtikrinti tik pakankamas atstumas, 
pagal priežodį „kuo geriau pažįsti, tuo mažiau gerbi“, 

o tai, žinoma, tiesa, jei nesi vertas pagarbos. Visada 
santūrus ir išlaikantis atstumą, jis atrodo nepažįstamas, 
paslaptingas ir todėl kelia baimę („pagarbą“). 


Supratęs, kad emociniams proveržiams nepritariama, 
vaikas ima bijoti stiprių jausmų, bijoti savo paties pykčio 
ir neapykantos. Baimė supykti ir nekęsti, nepasitikėjimas 
savimi susidūrus su pasauliu ir nepasitikėjimas savo 
gebėjimu tą pasaulį keisti ar nors šiek tiek įtakoti savo 
paties likimą gimdo kvailą tikėjimą, kad pasaulis ir 
dauguma žmonių yra geri, o pačios primityviausios ir 
banaliausios pramogos yra labai smagios ir teikia didelį 
malonumą. 


Berniukus tėvas siekia paversti „Vyrais“, tai reiškia 
kiek įmanoma apsaugoti juos nuo polinkio į pasyvumą, 
pederastiją ir nuo geismo būti moterimi. Kiekvienas 
berniukas nori pamėgdžioti mamą, būti ja, susijungti 
su ja, tačiau Tėvelis tai draudžia; tai jis yra mama; tai 
jis su ja susijungia. Taigi, kartais tiesiai, kartais užuo- 
minomis jis liepia berniukui nebūti mergaite, elgtis kaip 
„Vyrui“. Berniukas, apimtas baimės ir „gerbdamas“ 
tėvą, paklūsta, tapdamas lygiai tokiu pačiu kaip jo 
Tėvelis, tapdamas pavyzdiniu „Vyru“, visos Amerikos 
idealu — gerų manierų heteroseksualiu bukapročiu. 

Mergaites tėvas siekia paversti priklausomomis 
nuo vyrų, pasyviomis, prijaukintomis, gyvuliškomis, 
nesaugiomis, todėl nuolat ieškančiomis saugumo ir 
pritarimo, bailiomis, muolankiomis, „gerbiančiomis“ 
vyresnybę ir vyrus, užsidariusiomis, abejingomis, 
pusgyvėmis, lėkštomis, nuobodžiomis, niekuo neišsi- 
skiriančiomis, vienodomis ir visiškai niekingomis. Tėvo 
Dukrelė — visada baugšti ir įsitempusi, susikausčiusi, 
neanalitiška ir neobjektyvi — Tėvelį, o paskui ir visus 
kitus vyrus gali vertinti tik baimės („pagarbos“) rėmuo- 
se, todėl ji ne tik nemato, kad gražus fasadas slepia 
tuštumą, bet ir sutinka su vyro nuomone, kad jis yra 
pranašesnis, kad jis — moteris, o ji pati — žemesnė, t.y. 
ji — vyras. Pagaliau Tėvelio dėka taip ir yra. 


Tėvystė ypač sustiprėjo, kai išplito prabanga (tėvystei 
tarpti reikia turto). Jungtinėse Valstijose tai prasidėjo 
trečiajame dešimtmetyje ir sukėlė visuotinį idiotizmą 
ir moterų nuosmukį. Būtent artimas ryšys, siejantis 
tėvystę ir turtą, iškėlė „privilegijuotas“ viduriniosios 
klasės merginas, gavusias „išsilavinimą“. 


Taigi, iš esmės tėvas užkrėtė pasaulį vyriškumu. 
Atvirkščiai nei Mido, vyro prisilietimas viską paverčia 


šūdu. 

INDIVIDUALYBĖS SLOPINIMAS, GYVULIŠKUMAS 
(PRIJAUKINIMAS IR MOTINYSTĖ) BEI 
FUNKCIONALIZMAS 


Vyras tėra sąlyginių refleksų pluoštas, jo reakcijos 
niekada nebūna laisvos ir sąmoningos; jį visiškai 
determinuoja ankstesnė patirtis ir kūdikystės refleksai. 
Patys pirmieji jo potyriai yra susiję su motina, todėl jis 
visą gyvenimą lieka prie jos prisirišęs. Vyras niekada iki 
galo taip ir nesupranta, kad jis nėra savo motinos dalis, 
kad jis yra jis, o ji yra ji. 


Svarbiausias jo poreikis — kad Mama jį lydėtų, glaustų, 
saugotų ir juo žavėtųsi (vyrai reikalauja, kad moterys 
dievintų tai, nuo ko jie patys su siaubu nusigręžia — tai 
yra juos pačius). Jo prigimtis absoliučiai fiziologinė, todėl, 
kai nėra įsitraukęs į veiklą kad žūtbūt apsigintų nuo įgimto 
pasyvumo, jis trokšta leisti laiką tenkindamas esminius 
gyvuliškus poreikius — valgyti, miegoti, šikti, ilsėtis ir būti 
glostomam Mamos. Pasyvią, nenuovokią Tėvo Dukrelę, vi- 
suomet trokštančią pritarimo, patapšnojimo per skruostą 
ir pirmo pasitaikiusio asilo pagarbos, nesunku paversti 
Mama, buka fizinių poreikių tenkintoja, guodžiančia 
pavargėlius, žadinančia mažytį ego, garbinančia men- 
kystą — karšto vandens buteliu su speneliais. 

Labiausiai atsilikusioje visuomenės dalyje — „privi- 
legijuotoje ir apsišvietusioje“ viduriniojoje klasėje, 
žmonijos paliktose putose, kur aukščiausias viešpats yra 
Tėvelis, moterys taip nuosekliai verčiamos gyvuliais, kad 
pačios ima mėgautis gimdymo kančiomis ir dvidešimtojo 
amžiaus viduryje tyso pačioje pažangiausioje pasaulio 
valstybėje su jų spenelius žiaumojančiais kūdikiais. 
Tačiau likti namuose ir mėgautis savo gyvuliškumu, kaip 
kad pataria „ekspertai“, reikia ne vaikų, o Tėvelio labui; 
krūtys reikalingos Tėveliui įsikibti; gimdymo skausmai 
jam kelia įsivaizduojamą džiaugsmą (jis pusiau miręs, 
todėl jam pažadinti reikalingi itin stiprūs stimulai). 


Pažeminti moterį iki gyvulio, Mamos, vyrui būtina 
ne tik dėl praktinių, bet ir dėl psichologinių priežasčių: 
vyras viso labo tėra rūšies atstovas, jį visuomet galima 
pakeisti bet kuriuo kitu vyru. Jam nebūdingas giliai 
įsišaknijęs individualumas, kuris kyla iš to, kas tave 
intriguoja, kas įtraukia tave išoriniame pasaulyje, iš 
santykio su kitais. Visiškai įsitraukę į save ir pajėgūs 
užmegzti santykį tik su savo kūnais ir fiziniais pojūčiais, 
vyrai vienas nuo kito skiriasi tik tiek, kad skirtingais 
būdais bando pasipriešinti savo pasyvumui ir geismui 
būti moterimi. 

Motersindividualumas,kurįjisaštriaijaučia,betniekaip 
neperpranta, jį gąsdina, kankina ir kelia pavydą. Todėl 
jis ima jį neigti ir vietoje to kiekvieną žmogų apibrėžia 
pagal jo ar jos naudą arba atliekamas funkcijas, sau, 
savaime suprantama, priskirdamas pačias svarbiausias 
— gydytojo, prezidento, mokslininko; taip jis įgyja jei ne 
individualumą, tai bent jau identitetą, ir stengiasi įtikinti 
save ir moteris (ypač gerai jam pavyko įtikinti moteris), 
kad moterų funkcija yra gimdyti ir auginti vaikus, o taip 
pat guosti, raminti ir palaikyti vyro ego; ir kad bet kuri 
moteris gali būti lengvai pakeičiama kita. Iš tikrųjų, 
moterų funkcija yra bendrauti, mėgautis, mylėti ir būti 
savimi, nepakartojama ir nepakeičiama; vyro funkcija 
yra gaminti spermą. Šiandien mes jau turime spermos 
bankus. 


Iš tikrųjų moterų funkcija yra tyrinėti, atrasti, išrasti, 
spręsti problemas, krėsti pokštus, kurti muziką — su 
meile. Kitaip tariant, kurti magišką pasaulį. 


PRIVATUMO PAŽEIDIMAI 
Nors vyras visose gyvenimo sferose reikalauja 
privatumo ir slaptumo (nes gėdijasi savęs ir beveik 


visko, ką daro), tačiau pats kitų privatumo negerbia. 

Tuščias, nepilnavertis ir nepakankamas, neturėdamas 
savarankiškos individualybės ir trokšdamas nuolatinės 
moters draugijos, jis nemato nieko blogo bet kokiomis 
aplinkybėmis įsibrauti į bet kurios moters, netgi visiškai 
nepažįstamos, mintis, o atstumtas jaučiasi pasipiktinęs, 
įsižeidęs ir sumišęs — jis niekaip negali suprasti, kodėl 
kažkas verčiau renkasi minutėlę vienatvės, o ne pirmo 
pasitaikiusio mulkio draugiją. Jis trokšta būti moterimi, 
ovienintelis būdas priartėti prie šios svajonės, tai nuolat 
suktis jų draugijoje, todėl jis sukūrė „visuomenę“, 
kurios pagrindas — šeima. Šeimoje, kurią sudaro vyro ir 
moters pora bei vaikai (reikalingi, kad pateisintų šeimos 
buvimą), visi gyvena iš esmės lipdami vienas ant kito 
ir be skrupulų pažeisdami moters teises į privatumą ir 
normalią psichinę būklę. 


IZOLIACIJA, PRIEMIESČIAI IR TRUKDYMAS 
FORMUOTIS BENDRUOMENEI 


Visuomenė, kurioje gyvename, yra ne bendruomenė, 
o viso labo izoliuotų šeimų rinkinys. Kankinamas 
desperatiško nerimo, baimindamasis, kad moteris jį 
paliks, jei tik turės galimybę susidurti su kitais vyrais 
ar kažkuo, kas nors truputį primena gyvenimą, vyras 
stengiasi ją izoliuoti nuo kitų vyrų ir nuo to trupučio dar 

išlikusios civilizacijos, todėl išsiveža ją į priemiesčius, 
kur susirinkę gyvena kitos sau pakankamos poros su 
vaikais. Izoliacija leidžia vyrui pabandyti įgyvendinti 
savo pretenzijas į individualumą, tampant „atšiauriu 
individualistu“, atsiskyrėliu, individualumą tapatinančiu 
su vienatve ir atsisakymu bendrauti. 


Tačiau yra ir kita priežastis, skatinanti vyrus izoliuotis: 
kiekvienas vyras yra sala. Savyje užspęstam, emociškai 
užsidariusiam ir nesugebančiam bendrauti vyrui civi- 
lizacija, žmonės, miestai kelia siaubą, nes reikalauja 
gebėjimo suprasti ir sutarti su kitais žmonėmis. Taigi, 
jis sprunka it išgąsdintas triušis, tempdamasis paskui 
ir savo numylėtą Tėvelio žioplę į tyrus, į priemiesčius 
arba, kaip hipių atveju, pasitraukia iš visuomenės — ir 
pasitraukia toli! — į karvių ganyklas, kur gali netrukdomas 
pistis ir veistis, ir Žaisti su savo karoliukais ir fleitomis. 


„Hipis“, kurio troškimas būti „Vyru“, „atšiauriu indi- 
vidualistu“, nėra toks stiprus kaip daugumos vyrų ir 
kurį itin žavi galimybė turėti keletą moterų, maištauja 
prieš griežtą Duondavio gyvenimą ir vienos moters 
monotoniją. Jis kuria komuną arba gentį, kurioje 
gyvenama kartu ir viskuo dalijamasi ir kuri, nepaisant 
visos bendrystės, o iš dalies ir dėl jos (komuna yra 

didelė šeima, todėl moters teisių į privatumą ir normalią 
psichinę būklę pažeidimai čia taip pat didesni), yra tiek 
pat nutolusi nuo tikrosios bendruomenės, kaip ir normali 
„Visuomenė“. 


Tikrąją bendruomenę sudaro asmenybės — ne savo 
rūšies atstovai ir ne poros, — gerbiančios viena kitos 
individualumą ir privatumą, bet tuo pat metu inte- 
Iektualiai ir emociškai bendraujančios tarpusavyje — laisvi 
santykiai tarp laisvų sielų — ir bendradarbiaujančios, kad 
pasiektų bendrus tikslus. Tradicionalistai teigia, kad 
„Visuomenės“ pagrindas yra šeima; „hipiai“ — kad gentis; 
niekas neteigia, kad asmenybė. 


„Hipis“ nuolat pliurpia apie individualumą, bet supranta 
apie tai ne ką daugiau nei bet kuris kitas. Jis trokšta grįžti 
atgal į Gamtą, atgal į tyrus, atgal pas kailinius gyvūnus, 
kurių dalimi jis save laiko, pasitraukti iš miesto, kuris yra 
pati civilizacijos pradžia ir jos pėdsakas, gyventi pirmykštį 
gyvenimą, užsiimdamas paprastu, neintelektualiu darbu 
— dirbdamas žemę, pisdamasis ir verdamas karoliukus. 
Pati komunos idėja pagrįsta grupiniu seksu. Galimybė 
mėgautis nemokama vagina — pačia svarbiausia gėrybe, 
kuria dalijamasi ir kurią gali turėti vos paprašęs — kaip 
tik ir vilioja „hipį“ į komuną, tačiau, apakintas godumo, 

jis pamiršta visus kitus vyrus, su kuriais jam teks dalintis 
vaginomis, taip pat pavydą ir savininkiškus jausmus, 
kuriuos vagina sukelia. 


Kiekvienas vyras trokšta visos vaginos sau vienam, 
todėl vyrai negali susivienyti bendram tikslui. Komunos 
pasmerktos žlugti: galų gale bet kuris „hipis“, apimtas 
panikos, griebs pirmą jam patikusią kvaišą ir kiek 
įkabindamas maus į priemiestį. Vyrai nesugeba socialiai 
progresuoti ir tik mėtosi pirmyn atgal tarp izoliacijos ir 
grupinio sekso. 


PRISITAIKYMAS 


Vyras trokšta būti individualybe, tačiau jam kelia siaubą 
viskas, kas bent kiek išskiria jį iš kitų vyrų tarpo: bet koks 
skirtingumas iš karto sukelia itin slegiantį įtarimą, kad jis 
nėra tikras „Vyras“, kad jis pernelyg pasyvus ir seksualus. 
Jei kiti vyrai yra „A“, o jis nėra, reiškia jis ne vyras, kitaip 
tariant — jis pederastas. Taigi, jis siekia įtvirtinti savo 
„Myriškumą“ prisitaikydamas, būdamas tokiu pačiu kaip 
ir visi kiti. Kitų ar jo paties skirtingumas jam atrodo 
grėsmingas; kitokie yra tik pederastai, kurių jis turi bet 
kuria kaina vengti, taigi, jis siekia, kad visi vyrai būtų 
vienodi. 

Vyras išdrįsta būti kitoks tiek, kiek pripažįsta savo 
pasyvumą ir troškimą būti moterimi, savo Žydrumą. 
Toliausiai pažengęs vyras yra transvestitas, tačiau jis, 
nors ir skiriasi nuo daugelio kitų vyrų, yra visiškai toks 
pats kaip visi kiti transvestitai; kaip ir funkcionalizmo 
atveju, jis tik įgyja identitetą — tampa moterimi. Jis 
išsivaduoja nuo visko, kas kankina kitus vyrus, bet 
individualumo neįjgyja. Nebūdamas iki galo tikras, kad 
yra moteris, nuolat abejodamas, ar jo moteriškumas 
pakankamas, jis neišvengiamai prisitaiko prie vyrų 
suformuotų stereotipų ir tampa viso labo išpūstų 
manierų rinkiniu. 


Kad žinotų, jog yra „Vyras“, jis turi prižiūrėti, kad 
moterys būtų iš tikrųjų moteriškos, kad jos būtų „Vyro“ 
priešingybė, taigi, elgtųsi kaip pederastai. Ir Tėvo 
Dukrelė, kurios moteriški instinktai buvo išrauti dar 
vaikystėje, lengvai ir paklusniai prisiima šį vaidmenį. 


VALDŽIA IR VYRIAUSYBĖ 


Vyras nesugeba skirti gėrio nuo blogio, jis neturi 
sąžinės, nes sąžinė kyla iš empatijos... jis nepasitiki 
savo neegzistuojančiu Aš, jis linkęs nuolat be jokio 
reikalo konkuruoti ir iš prigimties nesugeba bendra- 

darbiauti, todėl jam reikia išorinės valdžios ir kontrolės. 
Taigi, jis steigia vyriausybę ir valdančiuosius — kunigus, 
ekspertus, viršininkus, vadovus ir pan. Jis trokšta, 
kad jį valdytų moteris (Mama), bet nesugeba su tuo 
susitaikyti (juk pagaliau jis — Vyras); jis trokšta pats 
užimti moters vaidmenį, užgrobti jos — Valdovės ir 
Gynėjos — funkcijas, todėl siekia, kad visi valdžios 
organai priklausytų vyrams. Visuomenei, jei ją sudarytų 
pilnavertės, mąstančios būtybės, gerai suprantančios 
viena kitą ir mekonkuruojančios taip beprasmiškai, 
nereikėtų nei vyriausybės, nei įstatymų, nei vadovų. 


FILOSOFIJA, RELIGIJA IR SEKSU PAGRĮSTA 
MORALĖ 


Nesugebėjimas užmegzti ryšių su kitais žmonėmis 
ir aplinkiniu pasauliu pavertė vyro gyvenimą betiksliu 
ir beprasmiu (ir privedė prie išvados, kad gyvenimas 
yra absurdas), todėl jis prasimanė filosofiją ir religiją. 
Jis tuščias, todėl žvalgosi išorėn, ieškodamas ne tik 
valdžios ir kontrolės, bet taip pat išganymo ir gyvenimo 
prasmės. Jis prasimanė Dangų, nes šioje žemėje 
niekada nebus laimingas. 

Nesugebančiam jausti empatijos ir paskendusiam 
seksualume vyrui „blogis“ reiškia laisvą seksualinį elgesį 
ir („nevyriškus“) lytinius iškrypimus, keliančius grėsmę 
„civilizacijai“, nes „civilizacija“ pagrįsta vyro poreikiu 
priešintis pasyvumui ir absoliučiam seksualumui. Vyrų 
požiūriu moteris yra blogis, jei jos seksualinis elgesys 
pernelyg laisvas, t. y. jei ji nėra pederastas ir neiškelia 
vyro poreikių aukščiau savo pačios. 


Religija vyrui ne tik suteikia tikslą (Dangus) ir padeda 
išlaikyti pririštas moteris, bet ir parūpina ritualus, kuriais 
galima bandyti išpirkti kaltę ir gėdą, jaučiamą dėl 
nesugebėjimo pakankamai pasipriešinti seksualiniams 
impulsams; tiksliau, kaltę ir gėdą, kuriuos jis jaučia dėl 
to, kad yra vyras. 


Dauguma vyrų kaip paskutiniai bailiai savo įgimtas 
silpnybes primeta moterims, pavadindami jas moteriš- 
komis silpnybėmis ir tikėdami, kad patys pasižymi 
teigiamais moteriškais bruožais; dauguma filosofų 
turi drąsos pripažinti, kad vyrams būdingi Žmogiškieji 
trūkumai, tačiau neišdrįsta pripažinti, kad jie būdingi tik 
vyrams. Todėl vyro būklę jie įvardija Žmogaus Būtimi, 
o savo siaubą keliančią tuštumą laiko filosofine dilema, 
išpūstai vadindami ją „Identiteto Problema“ ir, siekdami 

sureikšminti savąjį gyvuliškumą, nuolat pompastiškai 
pliurpia apie „Asmens Krizę“, „Būties Esmę“, „už Esmę 
pirmesnę Egzistendiją“, „Egzistencines Būties Formas“ 
ir t.t., ir t.t. 


Moteriai jos tapatybė ir individualumas yra savaime 
suprantami, be to, ji instinktyviai žino, kad vienintelis 
blogis yra kitiems keliamas skausmas, o gyvenimo 
prasmė yra meilė. 


PRIETARAI (RASINIAI, ETNINIAI, RELIGINIAI IR KT.) 


Vyras ieško atpirkimo ožių, kuriuos galėtų apkaltinti 
dėl savo nesėkmių ir silpnybių ir ant kurių galėtų išlieti visą 
pagiežą, kad nėra moteris. Be to, kitų diskriminavimas 
atneša praktinės naudos, nes esantiems viršuje žymiai 
padidėja prieinamų vaginų skaičius. 


KONKURENCIJA, PRESTIŽAS, STATUSAS, 
FORMALUS ŠVIETIMAS, TAMSUMAS IR SOCIALINĖS 
BEI EKONOMINĖS KLASĖS 


Vyras neturi vidinės vertės, tačiau obsesiškai trokšta 
žavėti moteris, todėl kuria itin dirbtinę visuomenę, 


įgalinančią jį per pinigus, prestižą, „aukštuomenę“, 

laipsnius, užimamas pareigas ir išsilavinimą įgyti bent 
jau vertės iliuziją ir išstumti, pažeminant profesiniu, 
socialiniu, ekonominiu ir edukaciniu požiūriu, kiek 
galima daugiau kitų vyrų. 


„Aukštojo“ mokslo tikslas yra ne teikti išsilavinimą, 
bet atriboti kuo daugiau žmonių nuo galimybės užimti 
aukštas profesines pareigas. 


Nors vyras — visiškai fiziologinės prigimties ir neįgalus 
užmegzti dvasinio ryšio — sugeba suprasti ir panaudoti 
žinias ir idėjas, jis negali suvokti jų emociškai, rasti 
asmeninio santykio: žinias ir idėjas jis vertina ne dėl jų 
pačių, o kaip priemones kokiam norstikslui pasiekti, todėl 
jam nereikia dvasinės bendrystės ir jis nesuinteresuotas 
kitų intelektualinės potencijos lavinimu. Atvirkščiai, 
vyras veikiau asmeniškai suinteresuotas kitų tamsumu: 
viena vertus, menkas apsišvietusiųjų skaičius keliems 
išsilavinusiems suteikia nemažą pranašumą, antra, jis 
žino, kad apsišvietusių ir savo padėtį suvokusių moterų 
dauguma jam reikštų pražūtį. Sveika, išdidi moteris 
nori bendrauti su sau lygiais, kuriuos galėtų gerbti ir 
žavėtis; vyras ir serganti, nesaugi, savimi neužtikrinta 
moteris-vyras trokšta gyventi tarp menkystų. 

Vyrai nepajėgūs įvykdyti tikrą socialinę revoliuciją, 
nes esantys viršuje nori išlaikyti status guo, o tie, kur 
apačioje, tetrokšta užkopti į viršų. Vyro „maištas“ tėra 
farsas; šita „visuomenė“ sukurta jo paties norams 
tenkinti. Ir jei jis niekada nejaučia pasitenkinimo, tai 
todėl, kad nesugeba jausti pasitenkinimo. Pagaliau, 
iš tikrųjų vyro „maištas“ yra maištas prieš tai, kad jis 
vyras. Vyras pasikeičia tik tuomet, kai jį priverčia keistis 
technika, kai nebelieka pasirinkimo, kai „visuomenė“ 
pasiekia tašką, kur turi pasikeisti arba mirti. Dabar kaip 
tik toks taškas pasiektas; jei moterys tuoj pat nepradės 
veikti, mums visiems ateis galas. 


POKALBIO NEBUVIMAS 


Vyro — visiškai uždaros būtybės, nesugebančios san- 
tykiauti su niekuo anapus savęs — pokalbiai arba sukasi 
apie jį patį, arba tėra monotoniškas anonimiškas ūžesys, 
niekuo nesusijęs su jokiomis žmogiškomis vertybėmis. 
Vyriški „intelektualūs pokalbiai“ tėra priverstinės, 
įtemptos pastangos padaryti įspūdį moterims. 


Pasyvi, prisitaikanti ir baimingos pagarbos vyrui 
pilna Tėvo Dukrelė nuolankiai sutinka būti siaubingai 


nuobodžių jo tauškalų klausytoja. Jos tai per daug 

neapsunkina, nes nuolatinė įtampa ir rūpestis, blaivaus 
mąstymo stygius, nesaugumas, Tėvelio įdiegtos 
abejonės savimi ir netikrumas dėl savo jausmų ir 
pojūčių padarė jos suvokimą itin paviršutinišku ir atėmė 
galimybę suprasti, kad vyro plepalai tėra plepalai; 
kaip estetas, „vertinantis“ terliones, kurios vadinamos 
„Didžiuoju Menu“, ji tiki, kad žavisi tuo, kas iš tiesų jai 
varo klaikų nuobodulį. Ji ne tik leidžia lietis jo plepalams, 
bet ir pati mielai įsitraukia į „pokalbį“. 


Nuo ankstyvos vaikystės skatinama būti meilia, 
mandagia, pagarbia ir pataikauti vyro poreikiui slėpti 
gyvuliškumą, ji arba paslaugiai redukuoja savąjį 
„pokalbį“ iki lėkštų, tuščių šnekalų, kurie tėra bandymas 
išvengti bet kokių temų, išskyrus pačias trivialiausias, 
arba yra „išlavinama“ „intelektualioms“ diskusijoms, 
t.y. nuasmenintam plepėjimui apie nereikšmingas 
smulkmenas — Bendrąjį Nacionalinį Produktą, 
Ekonominę Bendriją arba Rimbaud įtaką simbolistinei 
tapybai. Pagaliau ji taip įgunda pataikauti, kad tai tampa 
jos antrąja prigimtimi ir ji toliau pataikauja vyrams netgi 
atsidūrusi vienų moterų kompanijoje. 


Pataikavimas, baimė išreikšti originalią, nestandartinę 
mintį ir iš šios baimės kylantis egocentrizmas paverčia 

pokalbį ribotu ir negyvu. Meilumas, mandagumas, 
„pagarba“, netikrumas ir egocentrizmas užkerta kelią 
toms savybėms, kurios būtinos tikram pokalbiui: tai 
įtampa ir sąmojis; tik visiškai savimi pasitikinčios, 
arogantiškos, laisvos, išdidžios ir genialios moterys yra 
pajėgios plėtoti gilų, nešvankų, sąmojingą pokalbį. 


DRAUGYSTĖS (MEILĖS) NEBUVIMAS 


Vyrai niekina save, visus kitus kasdien sutinkamus 
vyrus ir tuos, kurie jų požiūriu nėra moterys (kaip 
„Užjaučiantys“ psichoanalitikai ir „Didieji Menininkai“) 
arba Dievo tarnai, bei visas moteris, kurios juos gerbia 
ir jiems pataikauja; nesaugios, pataikaujančios ir 
pritarimo ieškančios moterys-vyrai niekina save ir visas 
į save panašias; savimi pasitikinčios, savarankiškos, 
nuotykių ieškančios moterys-moterys niekina mane ir 
pataikaujančias moteris-vyrus. Trumpai tariant, panieka 
yra kasdienybė. 


Meilė yra ne priklausomybė ar seksas, bet draugystė, 
todėl nei tarp dviejų vyrų, nei tarp vyro ir moters, nei 
tarp dviejų moterų, jei jos ar bent viena jų yra kvailas, 
savimi neužtikrintas, pataikaujantis vyras, meilės būti 
negali; kaip ir pokalbis, meilė gali egzistuoti tik tarp 

dviejų užtikrintų, niekieno nevaržomų, savarankiškų, 
žavingų moterų-moterų, nes draugystė yra pagrįsta 
pagarba, o ne panieka. 


Tačiau netgi tarp žavingų subrendusių moterų gili 
draugystė gimsta retai, nes beveik visoms tenka arba 
prisirišti prie vyrų, kad galėtų išgyventi ekonomine 
prasme, arba įklimpti skinantis kelią per džiungles ir 
bandant kaip nors išlaikyti galvas virš amorfiškos masės. 
Meilė negali gyvuoti visuomenėje, kuri pagrįsta pinigais 
ir beprasmiu darbu, ji reikalauja visiškos ekonominės ir 
asmeninės laisvės, laisvo laiko ir galimybės pasinerti 
į intensyvią emocinę veiklą, iš kurios ir gimsta gili 
draugystė toms, kurios pasineria kartu ir kurias gali 
gerbti. Mūsų „visuomenėje“ beveik nėra jokių galimybių 
įsitraukti į tokią veiklą. 


Išgujęs iš šio pasaulio meilę, draugystę ir nutildęs 
pokalbį, vyras vietoje jų siūlo šiuos apgailėtinus 
pakaitalus: 


„DIDYSIS MENAS“ IR „KULTŪRA“ 


Dilemą, kad yra ne moteris ir nepajėgia gyventi tikro 
gyvenimo, vyras „menininkas“ sprendžia kurdamas 

dirbtinį pasaulį, kuriame vyras paverčiamas didvyriu, 
kitaip tariant, jam priskiriamos moters savybės, o 
moterims duodami labai nedideli, riboti, nuobodūs ir 
antraeiliai vaidmenys, t.y. jai tenka būti vyru. 


Vyriško „meno“ tikslas yra ne komunikacija (būdamas 
vidujai tuščias, jis neturi ką pasakyti kitiems), o savojo 
gyvuliškumo maskavimas, todėl čia dažnai griebiamasi 
simbolizmo ir pučiama migla („gelmė“). Didžioji 
dauguma žmonių, ypač „išsilaviniusiųjų“, yra kuklūs, 
savo paties nuomone nepasitikintys ir gerbiantys 
autoritetus („Tėvelis žino geriau“), todėl juos lengva 
apmulkinti įtaigaujant, kad tamsumas, išsisukinėjimas, 
nesuprantamumas, sukimas ratais, dviprasmybės ir 
nuobodulys yra gelmės ir talento požymiai. 


„Didysis Menas“ yra įrodymas, kad vyrai pranašesni 
už moteris, kad vyrai yra moterys, nes tai, kas vadinama 
„Didžiuoju Menu“, kaip mėgsta pabrėžti feministės, 
buvo sukurta vyrų. Mes žinome, kad „Didysis Menas“ 
yra didis, nes taip mums sakė autoritetingi vyrai, o argi 
kas drįstų jiems paprieštarauti? Juk tik pasižymintys 
nepaprastu, kur kas aukštesniu už mūsų jautrumu tegali 
suprasti bei įvertinti tą jų taip vertinamą dumblą. 

Žavėjimasis ir aukštinimas yra vienintelė „išsila- 
vinusiųjų“ pramoga; jie priversti susitaikyti su tuo, kad yra 
pasyvūs ir nieko nesugeba, kad jiems trūksta vaizduotės 
ir sąmojo; jie priversti priimti tai, kas jiems duodama, 
nes patys nesugeba pasilinksminti, susikurti nedidelį 
savo pačių pasaulį ar bent kiek paveikti savąją aplinką; 
nepajėgūs kurti ir bendrauti, jietampa žiūrovais. „Kultūros“ 
vartojimas tampa desperatišku, kraštutiniu bandymu 
mėgautis, pabėgti nuo pasaulio nykumos ir lėkštos, 
sterilios egzistencijos siaubo. „Kultūra“ teikia paguodą 
tiems, kurie nieko nesugeba, ji tampa pasyvios žiūrovo 
pozicijos pateisinimu; jie gali didžiuotis savo sugebėjimu 
vertinti „aukštesnius“ dalykus ir įžvelgti brangakmenį ten, 
kur tėra tik šūdas (jie nori, kad jų mokėjimas žavėtis keltų 
susižavėjimą kitiems). Nustoję vilties, kad patys kada 
nors ką nors galės pakeisti, pasmerkę save status guo, 
jie neturi kitos išeities, kaip tik matyti grožį šūde, juolab, 
kad numano: šūdas bus viskas, ką jie kada nors turės. 


„Meno“ ir „Kultūros“ garbinimas daugelį moterų įtrau- 
kia į nuobodžią, pasyvią veiklą, atitraukia nuo kur kas 
svarbesnių ir didesnį pasitenkinimą teikiančių užsiėmimų, 
neleidžia ugdyti savo aktyviųjų sugebėjimų. Be to, mums 
nuolat siūlomi visokie išpūsti traktatai apie nepakarto- 
jamą to ar ano grožį. Tokiu būdu „menininkas“ iškeliamas 

kaip būtybė, gebanti giliau jausti, suvokti, įžvelgti ir 
spręsti, o savimi neužtikrintoms moterims pakertamas 
bet koks tikėjimas savo pačios jausmų, suvokimo, įžvalgų 
ir sprendimų verte bei teisėtumu. 


Vyras pasižymi itin ribotu jausmų spektru, tad jo 
suvokimas, įžvalgos ir sprendimai taip pat yra labai riboti, 
todėl jam reikia „menininko“, kuris jį vestų ir pasakytų, 
kas gi yra gyvenimas. Tačiau vyras, paskendęs savo 
seksualume, nematantis nieko anapus fizinių pojūčių 
ribos ir neturintis ką pasakyti, išskyrus tai, kad vyro 
gyvenimas yra beprasmis ir absurdiškas, negali būti 
menininku. Kaip jis gali pasakyti, kas yra gyvenimas, 
jei pats negyvena? „Menininkas vyras“ yra loginis 
prieštaravimas. Degeneratas gali kurti tik degeneruojantį 
„Meną“. Tikroji menininkė yra kiekviena savimi pasitikinti, 
sveika moteris, o vienintelis Menas ir Kultūra, kuriama 
moterų visuomenėje, bus išdidus, keistas, įkvėptas 
menas, išreikšiantis moterų susižavėjimą viena kita ir 
viskuo, kas sudaro visatą. 


SEKSUALUMAS 


Seksas nėra santykių dalis: atvirkščiai, tai vienišas, 
nekūrybiškas išgyvenimas, grynas laiko švaistymas. 

Moteris gali visai nesunkiai — kur kas lengviau, nei ji pati 
mano — išsivaduoti iš seksualinio geismo ir tapti ramia, 
blaiviai protaujančia ir laisva ieškoti tikrai vertingų 
santykių ir veiklos; tačiau vyrai, seksualiai geisdami 
moterų, jas nuolat dirgina ir jaudina iki geidulingo 
šėlsmo, įkalindami jas sekso maiše, iš kurio nedaugeliui 
moterų tepavyko ištrūkti. Ištvirkęs vyras skatina moters 
geismą; jis negali to nedaryti — jei tik moteris peržengtų 
savo kūną ir pakiltų virš gyvuliškumo, vyras, kurio ego 
yra jo pimpalas, išnyktų. 


Seksas yra kvailių prieglobstis. Ir kuo kvailesnė mo- 
teris, Kuo giliau ji įklimpusi vyro „kultūroje“, trumpiau 
tariant, kuo ji geresnė ir malonesnė, tuo seksualesnė. 
Pačios geriausios ir mieliausios mūsų „visuomenės“ 
moterys yra šėlstančios sekso maniakės. Bet, būdamos 
tokios siaubingai geros, jos, žinoma, nekrinta taip žemai, 
kad imtų pistis — tai taip žema — jos mylisi, jos atranda 
kūniškas bendravimo formas ir užmezga juslinius 
santykius; literatės įsiklauso į Eroso virpesius ir juose 
užčiuopia Visatos ritmą; religingosios priima Dieviškojo 
Jausmingumo komuniją; mistikės paklūsta Erotiniam 
Principui ir susilieja su Kosmosu, o narkomanės 
užmezga ryšį su savo kūnų erotinėmis ląstelėmis. 

Kita vertus, moterys, mažiausiai įklimpusios į 
vyro „kultūrą“, ne itin geros ir ne itin malonios, tos 
nerafinuotos ir paprastos sielos, kurioms pistis tereiškia 
pistis, kurios pernelyg vaikiškos suaugusiųjų pasauliui 
su priemiesčiais, nekilnojamuoju turtu, pašluostėmis 
ir šūdinais vystyklais, per didelės savanaudės, kad 
prižiūrėtų vaikus ir vyrus, pernelyg necivilizuotos, 
kad suktų sau galvą dėl to, ką apie jas galvoja kiti, 
pernelyg arogantiškos, kad gerbtų Tėvelį, „Didžiuosius 
Mąstytojus“ ar giliąją Protėvių išmintį, kurios tiki savo 
žemais, gyvuliškais instinktais, kurioms Kultūra reiškia 
ne daugiau nei viščiukai kieme, kurios labiau už viską 
mėgsta bastytis, ieškodamos emocinių nuotykių ir 
įkvėpimo, kurios linkę į bjaurias, piktas, skandalingas 
„scenas“, nepakenčiamos, įsiutusios kalės, pasiryžusios 
smogti į dantis, jei kas jas per daug suerzina, kurios 
galėtų suvaryti peilį vyrui į krūtinę arba ledo kirtiklį į 
subinę, vos jį pamačiusios, jei tik žinotų, kad pavyks 
pasprukti, trumpiau tariant, tos, kurios mūsų „kultūros“ 
standartais vertinant yra PADUGNĖS... tos moterys yra 
blaivios, mąstančios ir išsaugojusios aseksualumą. 


Nevaržomos padorumo, mielumo, mandagumo, 
viešosios nuomonės, „dorovės“ ir subingalvių pagarbos, 


visada ekscentriškos, nešvankios, vulgarios PADUGNĖS 

buvo visur... buvo visur ir viską matė —viską iki paskutinės 
smulkmenos — jos išvaikščiojo visą uosto teritoriją, 
buvo po kiekvienu doku ir pylimu — falo pylimu, vaginos 
pylimu... turi būti perbridęs sekso jūras, kad pasiektum 
antiseksualumą, o PADUGNĖS perėjo viską ir dabar yra 
pasiruošusios naujam pasirodymui; jos nori išlysti iš po 
dokų, pajudėti, apsireikšti, išnirti. Tačiau PADUGNĖS 
dar nejsiviešpatavo; PADUGNĖS vis dar tebetūno 
šios „visuomenės“ dugne, kuri, jei kas nors nepakeis 
dabartinio jos kurso ir jei ant jos neužkris bomba, užpis 
save negyvai. 


NUOBODULYS 


Gyvenimas visuomenėje, sukurtoje būtybių, ku- 
rios, kai nebūna nykios ir depresyvios, būna visiškai 
nuobodžios, gali būti tik visiškai nuobodus, jei ne 
depresyvus ir nykus. 


SLAPTUMAS, CENZŪRA, INFORMACIJOS IR IDĖJŲ 
KONTROLĖ BEI DEMASKAVIMAS 


Giliai širdyje kiekvienas vyras slapta labiausiai bijo, 
kad nebūtų atskleista jo tikroji primityvi, gyvuliška, t.y. 


vyriška, o ne moteriška prigimtis. Taktiškas, manda- 

gus elgesys ir „orumas“ padeda išlaikyti paslaptį 
atskiro asmens lygmenyje, tačiau kad apsaugotų 
nuo demaskavimo visą vyrų giminę ir išlaikytų 
dominuojančias pozicijas „visuomenėje“, vyras turi 
pasitelkti: 


1. Cenzūrą. Kad jo gyvuliška prigimtis nebūtų dirgi- 
nama ir neiškiltų į paviršių, vyras griebiasi cenzūros. 
Tačiau, reaguodamas refleksais, o ne smegenimis, 
jis nesugeba aprėpti bendros visumos, o tik paskirus 
poelgiusirfrazes,todėlišcenzūruoja netik „pornografiją“, 
bet visus kūrinius, kuriuose pasitaiko „nešvankių“ 
žodžių, kad ir kokiame kontekste jie pasirodytų. 


2. Visų idėjų ir informacijos, kuri gali išduoti tikrąją 
vyro prigimtį ar pakenkti dominuojančiai pozicijai 
„Visuomenėje“, kontrolę ir draudimą. Didelė dalis bio- 
loginės ir psichologinės informacijos yra draudžiama, 
nes ji įrodo didžiulį moterų pranašumą prieš vyrus. 
Taip pat, kol vyrai turės kontrolės galią, nebus 
išspręsta psichinių ligų problema, nes, pirma, vyrai tuo 
asmeniškai suinteresuoti — tik paskutinių sveiko proto 
likučių netekusios moterys gali toleruoti visaapimančią 
vyro kontrolę ir, antra, vyrai negali pripažinti, kad 
pagrindinė psichinių ligų priežastis yra tėvystė. 

3. Demaskavimą. Didžiausią pasitenkinimą vyrui 
— jei tarsime, kad nuolat įsitempusiam ir paniurusiam 
vyrui iš viso kas nors gali teikti pasitenkinimą — kelia 
kitų demaskavimas. Kas būtent demaskuojama ne taip 
svarbu; demaskuodamas kitus vyras nukreipia dėmesį 
nuo savęs. Demaskuoti priešo agentus (komunistus 
ir socialistus) yra viena mėgstamiausių jo laisvalaikio 
pramogų, padedančių nukreipti grėsmę ne tik nuo 
savęs, bet ir nuo savo šalies bei Vakarų pasaulio. 
Grėsmė yra ne čia, ji Rusijoje. 


ĮTARUMAS 


Niekada niekam nejaučiantis empatijos, prieraišumo 
ir pasitikėjimo, visuomet galvojantis tik apie save, 
vyras nežino, ką reiškia žaisti pagal taisykles; bailus, 
besilankstantis prieš moteris, kad tik joms įtiktų, nes be 
jų jis niekas, nuolat susirūpinęs, kad į paviršių neišlystų 
jo gyvuliškumas ir vyriškumas, todėl nuolat slepiantis 
savo prigimtį, vyras turi visą laiką meluoti; jis tuščias, 
todėl nė nežino, ką reiškia žodžiai garbė ir sąžinė. 
Trumpai tariant, vyras yra klastingas, o cinizmas ir 
įtarumas vyrų „visuomenėje“ yra laikysenos norma. 

BJAURUMAS 


Skendintis seksualume, nepatiriantis jokių estetinių 
ar intelektualinių impulsų, godus ir materialistiškas, 
vyras ne tik primetė pasauliui savo „Didįjį Meną“, bet ir 
pripildė savo beformius miestus bjauriais iš vidaus ir iš 
išorės statiniais, bjauria puošyba, reklaminiais stendais, 
greitkeliais, automobiliais, šiukšlių konteineriais ir, 
žinoma, savo paties puvėsiais. 


PRIEVARTA IR NEAPYKANTA 


Vyro nervus nuolat ėda frustracija, kad jis nėra 
moteris, kad jis niekada nepatirs tikro pasitenkinimo ir 
niekas jam nesuteiks malonumo; jį ėda neapykanta -ne 
racionali neapykanta, nukreipta į tuos, kurie su tavimi 
blogai elgiasi ar įžeidinėja, bet iracionali, neapibrėžta 
neapykanta... neapykanta, glūdinti pačiame jo bevertės 
gyvybės epicentre. 


Niekuo nepateisinama prievarta ne tik įrodo tikrąjį 
„Vyriškumą“ ir padeda išlieti susikaupusią neapykantą, 
bet taip pat leidžia vyrui patirti šiokį tokį seksualinį 
susijaudinimą, nes sujaudinti pusiau mirusią jo nuovoką 
gali tik itin stiprūs impulsai. 

Senėjimo procesų ir mirties priežastis yra ligos, 
bet visos ligos yra išgydomos; todėl senėjimą galima 
sustabdyti ir gyventi amžinai. Tiesą sakant, senėjimo 
ir mirties problemai išspręsti pakaktų vos keleto 
metų, jei to imtųsi visuotinės, masinės mokslininkų 
pajėgos. Tačiau vyrų isteblišmentas problemos niekada 
neišspręs, nes: 


1. Dauguma vyrų mokslininkų vengia biologinių 
tyrimų, baimindamiesi įsitikinti, kad vyrai yra moterys, 
ir vietoje to verčiau renkasi „vyriškas“ karų ir mirties 
programas. 


2. Daugelis pajėgių mokslininkų atsisako mokslininko 
karjeros išgąsdinti mūsų „aukštosios“ edukacinės 
sistemos griežtumo, nuobodumo, brangumo (pinigų ir 
laiko požiūriu) ir nesąžiningų privilegijų. 


3. Dėl savo aukštų vietų pavydžiai drebantys spe- 
cialistai skleidžia tokią propagandą, kad abstrakčios 
mokslinės idėjos būtų suvokiamos tik keliems išrink- 
tiesiems. 

4. Pasitikėjimo savimi stygius, kurį lemia tėvo 
dominavimas, daugeliui talentingų mergaičių atima 
norą tapti mokslininkėmis. 


5. Trūksta automatizacijos. Šiandien jau egzistuoja 
galybė informacijos, kuri, jei būtų tinkamai surūšiuota 
ir susieta, padėtų išgydyti vėžį ir keletą kitų ligų, o 
galbūt atskleistų pačią gyvybės paslaptį. Tačiau kad 
pavyktų sutvarkyti informacijos masyvą reikia itin 
greitų kompiuterių. Kol gyvuoja vyrų kontrolės sistema, 
kompiuterių įvedimas bus atidėtas neribotam laikui, nes 
vyrai bijo, kad juos gali pakeisti mašinos. 


6. Nepasotinama pinigų sistema reikalauja naujų 
produktų. Daugelį iš tų kelių mokslininkų, kurie dar 
nėra įtraukti į mirties programas, kausto įsipareigojimai 
korporacijoms. 


7. Vyrams patinka mirtis — ji jaudina juos seksualiai, 
be to, jie nori mirti, nes jau yra pusiau mirę. 


8. Piniginė sistema yra palanki patiems nekūrybiš- 


kiausiems mokslininkams. Dauguma mokslininkų ateina 
iš palyginti pasiturinčių šeimų, kuriose valdo Tėvelis. 

Negalėdamas pasiekti pozityvios laimės būsenos, kuri 
yra vienintelis galimas egzistencijos pateisinimas, vyras 
geriausiu atveju gali jaustis patenkintas, atsipalaidavęs ir 
abejingas, tačiau tai trunka labai trumpai, nes palaipsniui 
šią būseną pakeičia kita — negatyvi nuobodulio būsena; 
todėl vyro gyvenimas yra nuolatinė kančia, kurią kartas 
nuo karto palengvina trumpos ramybės valandėlės, 
patiriamos kokios nors moters dėka. Taigi, vyras pagal 
apibrėžimą yra siurbėlė, emocinis parazitas, ir neturi 
jokios moralinės teisės gyventi, nes niekas neturi teisės 
gyventi kito sąskaita. 


Kaip žmogus turi didesnę teisę gyventi nei šuo, nes 
yra labiau išsivystęs ir pasiekęs aukštesnį sąmonės 
lygį, taip ir moterys turi didesnę teisę gyventi nei vyrai. 
Todėl bet kurio vyro sunaikinimas yra teisingas ir geras 
poelgis, gailestingumo aktas, be to, itin naudingas 
moterims. 


Kita vertus, šis moralinis uždavinys ilgainiui virs 
daugiau teoriniu, turint galvoje, kad vyrai patys save 
laipsniškai naikina. Be to, kad yra nuolat įsivėlę į nuo 
seno mėgstamus klasikinius karus ir rasines riaušes, 
vyrai vis dažniau arba tampa pederastais, arba žudo 
save narkotikais. Galų gale, nori to moterys ar ne, 

visa atsakomybė teks joms vienoms, jau vien dėl to, 
kad nebus kitos išeities — vyrų nebeliks grynai fiziniu 
požiūriu. 


Ši tendencija stiprėja ir dėl to, kad vis daugiau ir 
daugiau vyrų ima aiškiau suprasti savo padėtį; jie ima 
suvokti, kad moterų interesai yra jų interesai, kad jie 
gali gyventi tik moterų dėka ir kad kuo daugiau drąsos 
moteris turės gyventi, realizuoti save, būti moterimi, o 
ne vyru, tuo daugiau galimybių ir jam likti gyvam; jis 
ima įsisąmoninti, kad daug lengviau ir maloniau gyventi 
moters dėka, nei bandyti ja tapti, savintis jos bruožus, 
apdovanoti save jos savybėmis, menkinti moterį ir 
tvirtinti, kad ji yra vyras. Pederastui, pripažįstančiam 
savo vyriškumą, t.y. savo pasyvumą ir seksualumą, 
savo moteriškumą, taip pat patogiausia gyventi tarp 
išties moteriškų moterų, nes tuomet jam lengviau būti 
vyru, išlikti moterišku. Jei vyrams užtektų išminties, 
jie stengtųsi tapti moterimis ir intensyviai įsitrauktų į 
biologinius tyrimus, kad smegenų ir nervų sistemos 
operacijų dėka pakeistų savo psichiką ir kūną. 


Klausimas, ar išnaudoti moteris reprodukavimui, ar 
daugintis laboratorijose, taip pat ilgainiui taps teoriniu: 


kas atsitiks, kai kiekviena moteris, vyresnė nei dvylikos 

metų, kiekvieną dieną išgers Tabletę, o atsitiktinumų 
nebebus? Kiek moterų sąmoningai sutiks pastoti ar, jei 
pastos atsitiktinai, nėštumo nenutrauks? Ne, Virginia, 
būti veisline kumele nėra moters svajonė, nepaisant 
to, kad daugelis surobotėjusių moterų išplautomis 
smegenimis taip tvirtina. Kai visuomenę sudarys tik 
visiškai sąmoningos moterys, atsakymas bus — ne. Ar 
vertėtų tam tikrą procentą vyrų per prievartą atskirti 
ir laikyti kaip veislines kumeles, kad neišnyktų rūšis? 
Akivaizdu, kad tai nereikalinga. Problemą galima 
išspręsti reprodukuojant kūdikius laboratorijose. 


Į klausimą, ar verta toliau reprodukuoti vyrus, reikėtų 
atsakyti, kad, jei vyrai iki šiol tarp mūsų gyvavo kaip liga, 
dar nereiškia, kad jie ir toliau turi gyvuoti. Kai genetinė 
kontrolė taps įmanoma - o tai atsitiks netrukus — mes, 
savaime suprantama, gaminsime pilnavertes, išbaigtas, 
o ne defektuotas būtybes su fiziniais ir emociniais 
trūkumais, tokiais kaip vyriškumas. Kaip kad nemoralu 
būtų sąmoningai dauginti akluosius, taip pat nemoralu 
dauginti emocinius luošius. 


Kam apskritai dauginti, netgi moteris? Kam reikalingos 
ateities kartos? Kokiam tikslui? Kam daugintis, jei niekas 


nesens ir nemirs? Kam rūpintis, kas atsitiks, kai būsime 

mirusios? Kodėl mums turėtų rūpėti, kad būsimųjų kartų 
nebebus? 


Natūrali įvykių eiga, socialinė evoliucija atves prie 
visiškos pasaulinės moterų kontrolės, tada bus nutrauktas 
vyrų dauginimas ir galiausiai moterų dauginimas taip 
pat bus nutrauktas. 


Tačiau Vyrų išnaikinimo draugija, kurią sudaro 
PADUGNĖS, nekantrauja; PADUGNIŲ neguodžia 
mintis, kad ateityje pasaulis bus tobulas; PADUGNĖS 
nori ir pačios atsiplėšti jaudinančio gyvenimo gabalą. Jei 
didžioji dalis moterų būtų PADUGNĖS ir priklausytų Vyrų 
išnaikinimo draugijai, jos per keletą savaičių nesunkiai 
perimtų šalies kontrolę, paprasčiausiai mesdamos 
darbą ir tokiu būdu paralyžiuodamos valstybę. Yra ir 
kitų būdų sužlugdyti ekonomiką ir visą kita: pavyzdžiui, 
ignoruoti piniginę sistemą, nustoti pirkti, imti plėšikauti ir 
atsisakyti paklusti įstatymams, jeigu nenori paklusti. Nei 
policijos pajėgos, nei Nacionalinė gvardija, kariuomenė, 
karinis jūrų laivynas ir jūrų pėstininkai, net susivieniję 
nenumalšintų sukilimo, jei jame dalyvautų pusė šalies 
gyventojų, juolab tokių, be kurių jie patys yra visiškai 
bejėgiai. 

Jei visos moterys staiga imtų ir paliktų vyrus, atsi- 
sakydamos turėti su jais ką nors bendra, vyriausybė 
ir krašto ekonomika visiškai žiugtų. Netgi gyvendamos 
su vyrais, bet įsisąmoninusios savo pranašumą ir galią 
jiems, moterys per keletą savaičių galėtų viską paimti 
į savo rankas, o vyrai taptų visiškai joms paklusnūs. 
Sveikoje visuomenėje vyras turėtų klusniai sekti paskui 
moterį. Vyras yra romus, paklusnus ir lengvai pasiduoda 
bet kuriai norinčiai jį valdyti moteriai. Tiesą sakant, vyras 
desperatiškai trokšta, kad moteris jį valdytų, trokšta 
Mamos globos, trokšta visiškai atsiduoti jos priežiūrai. 
Tačiau visuomenė, kurioje gyvename, nėra sveika 
visuomenė, ir dauguma moterų neturi nė menkiausio 
supratimo, kokie galėtų būti jų santykiai su vyrais. 


Taigi, konfliktuojančios pusės yra ne vyrai ir moterys, 
bet PADUGNĖS — dominuojančios, užtikrintos, savimi 
pasitikinčios, nešvankios, pašėlusios, savanaudiškos, 
nepriklausomos,  išdidžios, nuotykių ieškančios, 
nesuvaržytos taisyklių, arogantiškos moterys, laikančios 
save pačiomis tinkamiausiomis valdyti pasaulį, jau 
priėjusios šios „visuomenės“ ribas ir pasiryžusios žengti 
toliau, nei ta visuomenė kada nors galės pasiūlyti; 
— ir gerutės, pasyvios, susitaikančios, „išsilavinusios“, 
mandagios, užsidariusios, pavergtos, priklausomos, 

išgąsdintos, nemąstančios, savimi  nepasitikinčios, 
nuolat pritarimo siekiančios Tėvo Dukrelės, kurios 
negali pakęsti nežinomybės, kurios norėtų ir likti 
beždžionės stadijoje, kurios jaučiasi saugios tik kuomet 
šalia stovi Didysis Tėvelis, didelis stiprus vyras, į kurį 
galima atsiremti, ir riebus, apžėlęs veidas Baltuosiuose 
rūmuose, kurios bijo pažvelgti realybei į akis ir pripažinti, 
kas iš tikrųjų yra vyras ir kas iš tikrųjų yra Tėvelis, kurios 
susiejo savo likimą su kiaule, prisitaikė prie gyvuliškumo, 
jaučiasi tariamai patenkintos ir nepripažįsta jokio kito 
„gyvenimo“ būdo, kurios sumenkino savo nuomonę, 
mąstymą, požiūrį iki vyro lygio, kurios gali būti įver- 
tintos tik vyrų „visuomenėje“, nes joms trūksta proto, 
vaizduotės ir sąmojo, kurių svarbiausias darbas, 
garantuojantis joms vietą po saule, ar greičiau vietą 
dumble, yra guosti ir atpalaiduoti vyrą, žadinti jo ego 
ir gimdyti jam vaikus, kurias kitos moterys atmetė kaip 
netinkamas, kurios savo trūkumus, savo vyriškumą 
primeta visoms moterims ir laiko moterį menkysta. 


Tačiau PADUGNĖS pernelyg nekantrios, kad lauktų, kol 
milijonas bukapročių išplautomis smegenimis atsitokės. 
Kodėl gyvenimą mylinčios moterys turėtų ir toliau 
nuobodžiai pėdinti kartu su vyriškomis nuobodybėmis? 
Kodėllaisvųjųlikimasturėtųbūtisusipynęssuvergių ? Kodėl 

aktyviosios ir kūrybingosios turėtų būti konsultuojamos 
pasyviųjų ir nuobodžiųjų apie socialinį draudimą? Kodėl 
nepriklausomosios turi būti prirakintos prie siuvimo 
mašinos kaip ir pavaldinės, kurioms reikia Tėvelio, kad 
turėtų į ką įsikibti? Nedidelė saujelė PADUGNIŲ galėtų 
perimti šalį per metus, sistemiškai dulkindamos sistemą, 
naikindamos nuosavybę ir žudydamos. 


PADUGNĖS taps nedarbo ir sumaišties pajėgomis; 
jos įsidarbins įvairiose vietose ir nedirbs. PADUGNĖS 
pardavėjos, pavyzdžiui, meims pinigų už prekes; 
PADUGNĖS telefonistės neapmokestins skambučių; 
PADUGNĖS įstaigų ir gamyklų darbuotojos ne tik žiugdys 
bendrą darbą, bet ir slapta gadins įrangą. PADUGNĖS 
tol nedirbs viename darbe, kol jas atleis, tuomet susiras 
naują vietą nedirbti. 


PADUGNĖS per prievartą užiminės autobusų 
vairuotojų, taksistų ir metro bilietų pardavėjų vietas ir 
pačios vairuos taksi ir autobusus bei dalins keleiviams 
metro bilietus už dyką. 


PADUGNĖS naikins visus nenaudingus ir kenksmingus 
objektus, tokius kaip automobiliai, vitrinos, „Didysis 


Menas“ ir pan. 

Pagaliau PADUGNĖS perims eterį — radijo ir televizijos 
tinklą — ir atleis iš darbo tuos radijo ir TV studijų 
darbuotojus, kurie priešinsis PADUGNIŲ įsibrovimui. 


PADUGNĖS ardys poras — įsiveržę į mišrias (vyro- 
moters) poras, kur jos bebūtų, jas išskirs. 


PADUGNĖS išžudys visus vyrus, kurie nepriklausys 
Aptarnaujančiam PADUGNIŲ Personalui. Aptarnaujantį 
Vyrų Personalą sudarys vyrai, kurie uoliai stengsis save 
sunaikinti, vyrai, kurie darys gera, kad ir kokie būtų jų 
motyvai, ir tie, kurie atitiks PADUGNIŲ ir Vyrų išnaikinimo 
draugijos poreikius. Štai kokie vyrai, pavyzdžiui, būtų 
reikalingi Aptarnaujančiame Personale: vyrai, žudantys 
kitus vyrus; biologai, dalyvaujantys konstruktyviose, o 
ne, pavyzdžiui, biologinio karo programose; žurnalistai, 
rašytojai, redaktoriai, leidėjai ir prodiuseriai, kurieskleistų 
ir propaguotų PADUGNIŲ tikslus atitinkančias idėjas; 
pederastai, kurių žėrintis, tviskantis pavyzdys paskatintų 
kitus vyrus pasekti jų pėdomis, atimti iš savęs vyriškumą 
ir tapti palyginti nekenksmingais; vyrai, noriai dalijantys 
kitiems pinigus, daiktus, paslaugas; vyrai, kurie sakytų 
viską taip, kaip yra iš tikrųjų (kol kas nė vienas nėra to 
daręs), kurie atskleistų moterims visą tiesą apie save, 
kurie sugalvotų kvailoms moterims-vyrams teisingus 

teiginius, kad šios galėtų juos mėgdžioti, sakydamos, 
pavyzdžiui, kad pagrindinis moters gyvenimo tikslas 
turėtų būti sutraiškyti vyrų giminę (čia vyrams turėtų 
padėti PADUGNIŲ organizuojami Šūdo kursai, kurių 
metu susirinkę vyrai privalėtų pasisakyti, pradėdami 
sakiniu: „Esu šūdas, žemas, apgailėtinas šūdas“, o po 
to išvardinti visas priežastis, dėl kurių jis yra tas, kas 
yra. Už tai jie bus apdovanojami galimybe ištisą valandą 
praleisti PADUGNIŲ draugijoje. Į kurso užsiėmimus 
bus kviečiamos ir mandagios, doros moterys-vyrai, 
kad visam laikui atsikratytų abejonių ir nesusipratimų 
dėl vyrų giminės); porno knygų, filmų ir pan. autoriai ir 
platintojai, kurių dėka jau netrukus ekrane bus rodomas 
tik Čiulpimas ir Pisimas (vyrai, kaip žiurkės, sekančios 
Žiurkių Gaudytojo dūdelę, seks paskui Vaginą ekrane 
pasitikti savo likimo, kol juos apsems, užlies ir paskandins 
jų pačių pasyvus kūniškumas); narkotikų prekeiviai ir 
propaguotojai, kurie paspartins vyrų išnykimą. 


Tapti Aptarnaujančio Personalo nariu yra būtina, bet 
nepakankamasąlyga, kad patektum įmirtiesišvengusiųjų 
sąrašą; neužtenka daryti gera; kad išsaugotum savo 
bevertę gyvybę, taip pat reikia vengti blogio. Ypačbjaurūs 
ir kenksmingi yra šie tipai: prievartautojai, politikai ir visi 
tie, kurie jiems dirba (rinkiminės kampanijos dalyviai, 

politinių partijų nariai ir pan.); nevykę dainininkai ir 
muzikantai; tarybų pirmininkai; Duondaviai; žemvaldžiai; 
pigių užkandinių ir restoranų su muzikiniais automatais 
savininkai; „Didieji menininkai“; Iupikautojai ir smulkūs 
spekuliantai; farai; magnatai; mokslininkai, dirbantys 
mirties ir destrukcijos programose arba privačiose 
gamybos korporacijose (t.y. beveik visi mokslininkai); 
apgavikai ir šarlatanai; diskžokėjai; vyrai, kurie leidžia 
sau užkabinėti nepažįstamas moteris; nekilnojamojo 
turto agentai; biržos makleriai; vyrai, kurie šneka, nors 
neturi ką pasakyti; vyrai, be darbo stoviniuojantys 
gatvėse ir savo buvimu darkantys peizažą; aferistai; 
sukčiai; šiukšlintojai; plagijatoriai; vyrai, kurie bent kiek 
kenkia kokiai nors moteriai; visi vyrai, dirbantys reklamos 
srityje; psichiatrai ir klinikų psichologai; meluojantys 
rašytojai, Žurnalistai, redaktoriai, leidėjai ir pan.; oficialūs 
ir slapti cenzoriai; visi ginkluotųjų pajėgų nariai, įskaitant 
šauktinius (įsakymus duoda LBJ (Lyndonas Baines 
Johnsonas) ir McNamara, bet juos vykdo kariškiai), ir 
ypač — pilotai (bombas mėto ne LBJ, o pilotai). Jei vyro 
elgesys patenka į abi — gerą ir blogą — kategorijas, jis 
bus asmeniškai įvertintas, kad būtų nustatyta, ar visas 
jo elgesys yra labiau geras, ar blogas. 

Nors atrodo labai patogu įkandin vyrų išnaikinti ir 
moteris — „Menininkes“, apgavikes ir apsimetėles, 
tačiau tai nebūtų teisinga, nes dauguma nesuprastų, 
kad nužudytosios moterys yra vyrai. Visos moterys 
turi daugiau ar mažiau bjaurių bruožų, bet tik dėl 
ilgo gyvenimo su vyrais. Sunaikinkit vyrus, ir moterys 
atsities. Moterys yra pataisomos, vyrai — ne, nors jų 
elgesį pagerinti galima. Kai PADUGNĖS pasvilins jiems 
padus, jų elgesys tučtuojau pagerės. 


PADUGNĖS ne tik naikins, gadins, grobs, ardys 
ir Žudys, bet taip pat verbuos naujas nares. Taigi, 
PADUGNĖS susidės iš šauktinių, Elitinių dalinių — 
užkietėjusių aktyvisčių (naikintojų, ardytojų, grobikių) 
— ir elitiškiausių narių — žudikių. 


Paprasčiausias pasitraukimas nieko neišspręstų, 
reikia naikinti, gadinti, žudyti. Dauguma moterų jau 
dabar yra pasitraukę; jos niekada nebuvo įsitraukusios. 
Pasitraukimas atiduoda valdžią tam, kuris nesitraukia; 
pasitraukimas yra būtent tai, ko nori isteblišmento 
lyderiai; tai naudinga priešams; pasitraukimas nesikasa 
po sistemos pamatais, o tik dar labiau sustiprina sistemą, 
kuri pagrįsta atsisakymu dalyvauti, pasyvumu, apatija 
ir daugybės moterų nejsitraukimu. Pasitraukimas, kita 

vertus, yra puiki strategija vyrams, todėl PADUGNĖS jį 
energingai skatins. 


Užsidaryti, mąstyti apie save ir savyje ieškoti 
atsakymų nėra sprendimas, kaip kai kas teigia. Laimė 
yra išoriniame pasaulyje, ji pasiekiama bendraujant su 
kitais. Reikia ne užsidaryti savyje, bet užmiršti save. 
Vyras iš savo neišgydomos ydos — egocentrizmo 
— padarė dorybę; gilinimąsi į save jis vadina Filosofiniu 
Gėriu, todėl manoma, kad vyras yra gilus. 


Kad pasiektų savo tikslus, PADUGNĖS nepiketuos, 
nerengs demonstracijų, protesto žygių, neskelbs 
streikų. Ši taktika tinka mandagioms švelnioms 
ponioms, kurios atsargiai imasi tik tokių veiksmų, 
kurie akivaizdžiai neefektyvūs. Be to, tik padorios ir 
tyros moterys-vyrai, gerai išmokytos prisitaikyti prie 
savo rūšies ir giminės, veikia kaip minia. PADUGNES 
sudaro asmenybės; PADUGNĖS nesusilieja į minią. 
Jei darbui atlikti neužtenka vieno žmogaus, jo imasi 
tiksliai tiek PADUGNIŲ, kiek reikia. Būdamos kietos ir 
savanaudės, PADUGNĖS taip pat nesiduos daužomos 
per galvą policininko lazdomis, palikdamos tai doroms 
„privilegijuotoms, išsilavinusioms“ viduriniosios klasės 
ponioms, su visa pagarba jų giliam tikėjimui esminiu 

Tėvelio ir policininko gerumu. Jei PADUGNĖS kada nors 
žygiuos, tai per kvailą, vemti verčiantį Prezidento veidą; 
jei jos suduos smūgį, tai bus šešių colių ašmens smūgis 
tamsoje. 


PADUGNĖS vykdys kriminalinius nusikaltimus, o ne 
pilietinio nepaklusnumo akcijas, kur viešai pažeidžiamas 
įstatymas ir sėdama į kalėjimą, kad visuomenė atkreiptų 
dėmesį į neteisybę. Pilietinio nepaklusnumo taktika 
taikoma siekiant pakoreguoti konkretų įstatymą ar 
šiek tiek pakeisti sistemą, tuo pačiu pripažįstant, kad 
apskritai sistema yra teisėta ir teisinga. PADUGNĖS 
yra prieš pačią sistemą, prieš patį įstatymų ir valdžios 
principą. PADUGNĖS ateina sugriauti sistemą, o ne 
išsikovoti kokias nors teises. PADUGNĖS — visada kietos 
ir savanaudės — taip pat stengsis išvengti persekiojimo 
ir bausmių. PADUGNĖS veiks slapta, klastingai, iš pasalų 
(kita vertus, visada bus aišku, kad žmogžudystę įvykdė 
PADUGNĖS). 


Žudymai ir griovimai bus vykdomi su aiškia atranka. 
PADUGNĖS yra prieš beprotiškas riaušes, kur visi su- 
simaišo, neturėdami jokio akivaizdaus tikslo, ir kur 
šalinininkai ima žudyti vieni kitus. PADUGNĖS niekuomet 
nekurstys, nerems ir nedalyvaus jokiose riaušėse ar 


vs 


kitose masinės destrukcijos akcijose. PADUGNĖS šaltai, 
iš pasalų tykos grobio, o paskui tyliai prisėlins ir nužudys. 
Naikinamieji PADUGNIŲ veiksmai niekada nebus tokie, 
kad užblokuotų kelius, reikalingus maisto ir kitų esminių 
reikmenų gabenimui, užkrėstų vandenį arba atkirstų 
jo tiekimą, trukdytų susisiekimą greitosios pagalbos 
automobiliams arba trikdytų ligoninių funkcionavimą. 


PADUGNĖS tol naikins, plėš, ardys ir žudys, kol nustos 
egzistavusi pinigų-darbo sistema ir bus įvesta visiška 
automatizacija arba kol pakankamas moterų skaičius 
prisijungs prie PADUGNIŲ Vyrų išnaikinimo draugijos ir 
šiuos tikslus bus galima pasiekti netaikant prievartos, 
t.y. kol pakankamas moterų skaičius ims nedirbti arba 
mes darbą, ims plėšti, paliks vyrus ir atsisakys paklusti 
visiems įstatymams, kurie netinka išties civilizuotai 
visuomenei. Žinoma, bus moterų, seniai pasidavusių 
priešui, prisitaikiusių prie gyvuliškumo ir vyriškumo ir 
nebegalinčių gyventi be apribojimų ir suvaržymų arba 
nežinančių ką daryti su laisve: jos ir toliau liks pataikūnės 
ir mazgotės, taip kaip valstiečiai ryžių laukuose lieka 
valstiečiais ryžių laukuose keičiantis režimams. Kelios 
labiau kaprizingos galbūt ims raukytis, purkštauti ir 
mėtyti ant grindų žaislus ir pašluostes, bet PADUGNĖS 
jas sutriuškins. 

Visiškai automatizuotą visuomenę galima sukurti 
paprastai ir greitai, tereikia, kad atsirastų visuotinis 
poreikis. Tokios visuomenės projektai jau egzistuoja, 
tad, jei to imtųsi milijonai žmonių, ją sukurti teprireiktų 
poros savaičių. Net žinodamos, kad pinigų sistema 
bus panaikinta, visos su didžiausiu džiaugsmu prisidės 
kuriant automatizuotą visuomenę; tai bus naujos 
fantastiškos eros pradžia ir darbą lydės šventinė 
atmosfera. 


Piniginės sistemos panaikinimas ir visiškos auto- 
matizacijos įvedimas yra visų kitų PADUGNIŲ reformų 
pagrindas; be šių esminių permainų niekas pasikeisti 
negalės; joms įvykus, visa kita atsitiks greitai. Vyriausybė 
automatiškai žlugs. Pasiekus visišką automatizaciją 
kiekviena moteris galės tiesiogiai balsuoti dėl bet kokio 
klausimo, pasitelkusi elektroninę balsavimo mašiną 
savo namuose. Turint galvoje, kad viskas, kuo užsiima 
vyriausybė, tėra ekonominių reikalų tvarkymas ir 
grynai privačios sferos kontrolė, pinigų panaikinimas 
ir „moralę“ kontroliuoti siekiančių vyrų išžudymas 
reikš, kad praktiškai neliks klausimų, dėl kurių reikėtų 
balsuoti. 


90 


vs 


Kai piniginė sistema bus panaikinta, vyrų žudyti 
nebereikės; jie neteks vienintelės galios, kurią galėjo 
primesti psichologiškai nepriklausomoms moterims. 
Dabar savo valią jie galės primetinėti tik mazgotėms, 
kurioms tai patinka. Visos kitos moterys tuo tarpu 
bus užsiėmę, nes prieš įžengiant į Amžinąją Utopiją 
reikės išspręsti dar keletą problemų — reikės kardinaliai 
pertvarkyti visą švietimo sistemą, kad milijonai moterų 
būtų paruoštos aukšto lygio intelektualiniam darbui 
per keletą mėnesių, kas dabar užima metų metus (tai 
galima padaryti per labai trumpą laiką, jei tikslas yra 
šviesti, o ne įamžinti akademinį ir intelektualinį elitą); 
reikės išspręsti ligų, senatvės ir mirties problemą, 
visiškai perstatyti miestus ir gyvenamuosius kvartalus. 
Daugelis moterų dar kurį laiką manys, kad joms 
patinka vyrai, tačiau įpratusios prie moterų visuomenės 
ir įsitraukusios į kūrybą, jos galiausiai supras, kokie 
visiškai nereikalingi ir banalūs yra vyrai. 


Keli išlikę vyrai galės baigti savo dieneles vartodami 


narkotikus,  vaikštinėdami persirengę moteriškais 
drabužiais, pasyviai stebėdami, ką veikia galingos 

moterys, ir mėgaudamiesi svetima laime? arba veis- 
damiesi karvių ganyklose su savo pataikūnėmis, 
pagaliau jie galės nueiti į artimiausią savižudybių 
centrą, kur bus tyliai, greitai ir be skausmo užmigdyti 
dujomis. 


Prieš įtvirtinant automatizaciją, t.y. prieš pakeičiant 
vyrus mašinomis, jie turėtų nešti moterims naudą, 
patarnauti joms, tenkinti menkiausius jų įgeidžius, 
klausyti kiekvieno jų įsakymo, būti visiškai paklusnūs, 
gyventi visiškai atsidavę jų valiai. Šiandien situacija 
yra atvirkščia, nenatūrali ir iškrypusi: vyrai, savo 
gėdingu buvimu užnuodiję pasaulį, yra garbinami ir 
prieš juos keliaklupsčiauja daugybė moterų, milijonai 
moterų pamaldžiai garbina Aukso veršį, šuo vedžioja 
šeimininką už pasaitėlio. Tačiau protingi vyrai žino, kad 

verčiau jau jų šuniškumas būtų atpažintas — tuomet 
niekas nebekeltų jiems nerealių emocinių reikalavimų 
ir jie galėtų džiaugsmingai paklusti valdingų moterų 
komandoms. Protingi vyrai nori būti sutraiškyti, 
sumindžioti, sumalti į miltus, laikomi šuns vietoje, 
purve, kad visi pamatytų jų bjaurastį. 


Ligoti, neracionalūs vyrai, tie, kurie bando slėpti nuo 
savęs savo šlykštumą, pamatę atlekiančias PADUGNES 
su siaubu puls slėptis pas Mamą su Didelėmis 
Standžiomis Krūtimis, bet Krūtys neapgins jų nuo Vyrų 
išnaikinimo draugijos; Mama puls slėptis pas Tėvelį, 
kuris kampe šiks į savo galingas dinamines kelnes. 
Protingi vyrai tuo tarpu nesipriešins ir nesispardys, 
nekels bereikalingo triukšmo, o atsiloš, atsipalaiduos ir, 
mėgaudamiesi reginiu, nuskries savo baigties link. 


1967 

Elektronikos pagalba jie galės pasirinkti bet kurią moterį ir 
detaliai stebėti kiekvieną jos judesį. Moterys maloniai sutiks, 
nes tai jų nė kiek nežeis, be to, tokiu būdu jos parodys ypatingą 
gailestingumą ir humanišką požiūrį į savo nelaimingus, atsi- 
likusius bičiulius. 

valerie solanas 


biografija 


1936 m. balandžio 9 d. 


Iki 1966 m] 


New Jersey'io valstijoje Ventoro 
miestelyje, Louiso ir Dorothy 
Solanas šeimoje gimsta Valerie 
Jean Solanas. Šeimoje Valerie 


patiria tėvo seksualinę prievartą. 


tėvai išsiskiria, Valerie su motina 
persikelia į Vašingtoną. 


Valerie pastoja. Kūdikis 
atiduodamas į prieglaudą. 


baigia vidurinę mokyklą 
aukščiausiais pažymiais, pradeda 
studijuoti psichologiją Marylando 
universitete. Rašo straipsnius 

į koledžo laikraštį apie tai, jog 
moterys gali ir turi daugintis be 
vyrų pagalbos. 


biografiniai duomenys 
fragmentiški: studijuoja Minesotos 
universitete, kurį laiką gyvena 
Niujorke, vėliau bastosi po visą 
JAV (elgetauja, dirba prostitute). 


apsistoja Greenwich Village 
miestelyje. Sukuria skandalingąją 


pjesę Up Your Ass (Gilyn į subinę). 

1967-1968 m. žiema 


pasirodo Andy Warholo 

Fabrike, kur buriasi septintojo 
dešimtmečio Niujorko menininkų 
bendruomenė. Atiduoda Warholui 
savo pjesės Up Your Ass 
rankraštį. 

Parašo ir savo lėšomis išleidžia 
Society for Cutting Up Men 
Manifesto (Vyrų išnaikinimo 
draugijos manifestą). 

Gegužės mėnesį, Warholui 
sugrįžus iš kelionės po Prancūziją 
ir Angliją, Valerie pareikalauja 
grąžinti pjesės tekstą, bet 
Warholas teigia pjesę pametęs. 
Suvaidina Iesbietę Warholo ir 
Paulo Morrisey pilnametražio kino 
juostoje Į a Man (Aš, vyras). 
Sukuria vaidmenį be teksto 
kitame Warholo filme Bike boy 
(Dviratininkas). 


duoda interviu Robertui 
Mamorsteinui (Straipsnis SCUM 
Goddess: Winter Memory of 
Valerie Solanas ( Vyrų išnaikinimo 
draugijos dievaitė: žiemos 


atsiminimai apie Valerie Solanas) 

1968 m. birželio 3 d. 

laikraštyje Village Voice pasirodo 
tik 1968 m. liepos 13 d., po Valerie 


šūvio). 


paprašo pogrindinio laikraščio The 
Realist leidėjo Paulo Krassnerio 
pinigų, teigdama, kad nori nušauti 
savo leidėją Maurice'ą Girodias. 
Gavus pinigus, už 50 dolerių 
nusiperka 32 kalibro automatinį 
pistoletą. 


9:00 val. Valerie neranda 
Maurice'o Girodias Chelsea 
viešbutyje. 

16:15 val. ateina į Fabriką, 
susitinka su Warholu. Jam kalbant 
telefonu triskart šauna į jį. Kiti du 
šūviai tenka meno kritikui Mario 
Amayo. 

17:00 val. Warholui nustatoma 
klinikinė mirtis. Po 2 min. 
atgaivinamas. Operacija trunka 5 
valandas, pašalinama blužnis. Jis 
išgyvena. 

20:00 val. Valerie pasiduoda 
eismo reguliuotojui Times Sguare 


aikštėje. 


1968 m. birželio 13 d. 


1968 m. birželio 28 d. 


1968 m. rugpjūčio mėn. 


1969 m. birželio mėn. 


1971 m. rugsėjo mėn. 


1973-1975 m. 


prasideda Aukščiausiojo teismo 
procesas. 


teismas apkaltina Valerie tyčiniu 
nužudymu, grasinimu smurtu ir 
neteisėtu ginklo laikymu. 


Valerie pripažįstama neveiksnia ir 
išsiunčiama į Ward Island ligoninę. 
Po kelių savaičių leidykla Olympia 
Press pasinaudojusi šurmuliu 
išspausdina Vyrų išnaikinimo 
draugijos manifestą, papildytą 
Maurice'o Girodias ir Paulo 
Krassnerio straipsniais. 


teismas pripažįsta Valerie kalta 
ir nuteisia trejus metus kalėti už 
„neapgalvotą grasinimą ketinant 
pakenkti“. 


paleidžiama iš Niujorko valstijos 
moterų kalėjimo Bedford Hillse. 


nuolat guldoma į psichiatrines 


ligonines. 

duoda interviu Howardui Smithui 
(laikraštis Village Voice), užsimena 

apie kuriamą autobiografinę 

knygą Bullshit (Mėšlas). 

Ultra Violet telefonu suranda 

Valerie Šiaurės Kalifornijos 

valstijoje. Sužino, kad ji nieko 


daugiau nebeparašė. 


1988 m. balandžio 26 d. sulaukusi penkiasdešimt dviejų 


metų, vieniša ir nuskurdusi Valerie 
Solanas miršta nuo emfizemos ir 


plaučių uždegimo San Franciske. 


1991 m. sausio 14 d. New York Magazine žurnale 


pasirodo straipsnis Andy Warhol's 
Feminist Nightmare (Andy 
Warholo feministiniai košmarai). 
Rowanas Gaitheris ima interviu iš 
Valerie motinos Dorothy Moran. 
Ji paneigia gandus apie dukters 
gyvenimo būdą paskutiniaisiais 
metais, teigdama, kad visą 
aštuntą dešimtmetį Valerie 
ramiai gyveno Niujorke, o vėliau 
persikėlė į Phoenixą ir San 
Franciską. 

1996 m. Mary Harron sukuria filmą I 
Shot Andy Warhol (Aš nušoviau 


Andy Warholą). Valerie 
Solanas vaidmenį atlieka Lili 
Taylor, Sandanso festivalyje jis 
pripažįstamas geriausiu moters 
vaidmeniu. 

Išleido: 

VŠ Meno parkas 

Rotušės a. 27, LT — 44279, Kaunas 
tel./faks. +370 37 337 167 


LDSOkaunas.omnitel.net 


Knyga išleista bendradarbiaujant su 
leidykla kitos knygos, 

Vienybės g. 21, LT-51379 Kaunas 
info Akitosknygos.com 


www.kitosknygos.com 


Spausdino: 


Spaustuvė Spindulys 

